Predsjednik Đukanović primio državnog sekretara SAD-a Majka Pompea\nPredsjednik Crne Gore Milo Đukanović primio je državnog sekretara Sjedinjenih Američkih Država Majka Pompea u vili „Gorica“.\nPredsjednik Đukanović je kazao da je prva posjeta američkog državnog sekretara istorijska i predstavlja čast za Crnu Goru. Podsjetio je na dugu tradiciju odnosa dvije države i istakao zahvalnost SAD-a za kontinuiranu podršku kroz istorijsko trajanje. Odnosi Crne Gore i SAD posebno su obogaćeni krajem prošlog vijeka, za vrijeme jugoslovenske krize, kada je izgrađeno čvrsto povjerenje koje traje i danas, kazao je Predsjednik, zahvaljujući na značajnoj političkoj i finansijskoj pomoći Vašingtonu, što je presudno doprinijelo očuvanju mira i multietničkog sklada u Crnoj Gori. Povjerenje između dvije države bilo je značajno i za realizaciju reformi u našoj zemlji, za obnovu nezavisnosti, članstvo u NATO i lidersku poziciju u pregovaračkom procesu sa EU, ocijenio je Đukanović. Ova posjeta je gest podrške SAD najmlađoj članici NATO-a, i poruka svima u regionu koji bi trebalo da slijede taj primjer, poručio je on.\nPredsjednik je podsjetivši na postignuća u proteklih 13 godina, istakao da smo pokazali umijeće u vođenju politike, reformski kapacitet, i jasnu viziju i sposobnost da usvajamo evropske i evroatlantske vrijednosti, uz poštovanje ljudskih i manjinskih prava i demokratije. Govoreći o prioritetima državne politike potencirao je očuvanje dobrog tempa ekonomskog rasta, nastavak procesa integracija uz snažnu posvećenost vladavini prava i medijskim slobodama i snaženje unutrašnje političke stabilnosti i unapređenju vjerskih sloboda kroz izradu Zakona po najvišim evropskim standardima. On je potvrdio opredijeljenost Crne Gore da i dalje bude promoter evropeizacije u Regionu, navodeći da je integracija ZB uslov za njegovu stabilnost i prevazilaženje dubokog zaostajanja. U tom smislu pozdravio je pojačano prisustvo SAD-a u regionu, imenovanjem specijalnog izaslanika i iskazao očekivanje za podsticajem odlučnije evropske politike proširenja.\nOn je posebno istakao zadovoljstvo bilateralnim odnosima i dragocjenom saradnjom u oblasti odbrane i bezbjednosti, hibridnih prijetnji i vladavine prava. Sekretaru Pompeu je prenio otvorenost za snaženje saradnje u oblasti ekonomije i veće prisustvo američkih investitora koji će na ove prostore donijeti, prije svega, nove standarde i vještine.\nDržavni sekretar SAD-a zahvalio je Predsjedniku i njegovom timu na odličnoj saradnji i iskazao visoke ocjene za postignuća Crne Gore od obnove nezavisnosti. Prenio je uvjerenje da će SAD ostati snažno angažovane u Evropi, na Balkanu i naročito sa Crnom Gorom, posebno u kontekstu dinamičnijeg procesa proširenja. SAD će biti veoma naklonjene integraciji Crne Gore u EU što je brže moguće. On je naglasio da možemo računati na podršku da bismo postigli ono što je dobro za narod i vladu i što je dobro i za Evropu, uz poruku da SAD žele da, kao što je postala najmlađa članica NATO-a, Crna Gora bude najmlađa članica EU i povede region. Pompeo je zahvalio Crnoj Gori za predano učešće u mirovnim misijama ističući da iako mala zemlja Crna Gora šalje snažne poruke da nije samo članica, već aktivan član NATO-a i može biti primjer i većim zemljama. Mala zemlja, ali enorman doprinos, ocijenio je Pompeo. Dodatno, iskazano je puno povjerenje SAD-a kada je riječ o dostizanju planiranih budžetskih izdvajanja Crne Gore za odbranu. Ovdje nije riječ samo o novcu, već o demonstraciji političke posvećenosti zajedničkoj odbrani. U kontekstu rješavanja otvorenih pitanja u regionu pozvao je Crnu Goru da bude inicijativna u pogledu ideja koje će dovesti do dobrog ishoda za ZB.


Mnogima deluje kao sitan i zanemarljiv detalj ako njihovo ime na avio karti nije potpuno tačno napisano, ali u praksi i jedno pogrešno slovo može napraviti ogromne probleme putniku\nIspravka imena na rezervisanoj avio karti od jednog do tri slova mnoge avio kompanije naplaćuju po posebnim cenovnicima. Aeroflot, na primer, za ovakvu ispravku naplaćuje 25 EUR, Swiss Air Lines 40 EUR, Lufthansa i Austrian 30 EUR, a veće izmene koštaju čak i više. Ipak, neke avio kompanije, poput Etihad Airwaysa ne naplaćuju ovakve korekcije, jer ih shvataju kao neophodne za opušteno putovanje njihovih putnika.\nLow cost avio kompanije takođe naplaćuju promene imena, ali postoje i one kompanije koje ispravke ne naplaćuju. Od low cost avio kompanija koje imaju liniju do Beograda, a koje ne naplaćuju promenu par slova, izdvaja se Wizz Air.\nAir Serbia na molbu putnika ili agenta kod kojeg je avio karta rezervisana vrši izmenu maksimalno tri pogrešno upisana slova po ceni od 10 EUR po slovu.\nIvice, molimo Vas da kontaktirate naše agente pozivom kontakt centra +381 65 87 28 350 ili mailom na avio@playtravel.osm.rs


Svrsishodni tenderi: Gerilska borba civilnog sektora, medija i državnih revizora - Istinomer\nSvrsishodni tenderi: Gerilska borba civilnog sektora, medija i državnih revizora\nVesna Radojević 24. 11. 2016.\nČetvrtina javnih nabavki u regionu pod sumnjom je da su sprovedene na nezakonit način, nalazi su izeštaja Evropske komisije. U regionu i politička i krivično-pravna odgovornost za nezakonite ili nesvrsishodne javne nabavke izostaje.\nDa li u državama u kojima se svakog dana dešavaju atentati, državni tužioci mogu da se bave nalazima državnih revizorskih institucija, zapitao se Branislav Radulović, član Senata Državne revizorske institucije Crne Gore na skupu “Kako do efektivne kontrole svrsishodnosti javnih nabavki“ Koalicije Balkan Tender Watch (BTW) koju čine organizacije civilnog društva iz Srbije, Crne Gore, Makedonije i Bosne i Hercegovine.\n“Ako mi nađemo neku nepravilnost, to praktično znači da smo utvrdili da je državna kasa oštećena, ali da li je bilo krivičnog dela zloupotrebe službenog položaja, utvrđuje tužilaštvo. Međutim, u Crnoj Gori tužilaštva se u svoj posao ne mešaju“, rekao je Radulović.\nU Srbiji, reklo bi se, ista situacija. Osim tužilaštava, nedostajuća karika u lancu su i sudovi. Predsednik Državne revizorke institucije (DRI) Srbije Radoslav Sretenović kazao je da vrlo često prijave DRI ostaju u fiokama, pre svega zbog preopterećenosti sudova.\nPredsednik DRI Radoslav Sretenović / Foto: www.mc.rs\nU najnovijem izveštaju o napretku Evropske komisije stoji da je Srbija ostvarila napredak u ovoj oblasti, ali da ima još posla kako bi sistem javnih nabavki bio efikasan i transparentan. Koalicija BTW u prethodnom periodu analizirala je svrsishodnost javnih nabavki, odnosno da li se uložena sredstva koriste na pravi način, da li je neka javna nabavka opravdana ili ne.\nAneksi ugovora – tumori javnih nabavki\nNalazi Koalicije BTW kažu da su glavne nepravilnosti u ovoj oblasti u Srbiji nedovoljno precizna tehnička dokumentacija, mali broj ponuđača, česta zakašnjenja u pokretanju postupka, netransparentna realizacija ugovora, izostanak unutrašnje kontrole kao i prepisivanje planova javnih nabavki iz godine u godinu.\n“Imali smo primer JP „Skijališta Srbije“ koje nabavlja računare i onda vidimo da je isti kompjuter ugovoren u 2014. na 53 hiljade, dok u 2015. taj isti, već zastareo računar košta 68 hiljada. Dakle, potpuno nelogične razlike u ceni“, navodi primer Ivana Stevanović iz Fonda za otvoreno društvo.\n“Na osnovu dostavljene dokumentacije i planova javnih nabavki nije moguće utvrditi u kojoj meri je nabavljena oprema bila potrebna za redovno poslovanje JP Skijališta Srbije, pa samim tim ni da li je bila svrsishodna. U tom smislu opravdano je postaviti pitanje u kojoj meri je, recimo, bežični miš od čak 5.911 u 2014, odnosno 6.760 dinara u 2015. godini zaista potreban za efikasno i efektivno obavljanje zakonom propisanih nadležnosti JP Skijališta Srbije, u koja svakako ne spada igranje zahtevnih igara, kakvim su namenjeni miševi u sličnom opsegu cena. Sa druge strane, postavlja se pitanje efikasnosti i efektivnosti kupovine računara čije su performanse uveliko prevaziđene i koji će u veoma kratkom roku morati da budu zamenjeni kompjuterima novije generacije, prilagođenim potrebama koje nameće svakodnevni razvoj tehnologije”, navodi se u izveštaju.\nČetvrtina javnih nabavki u regionu pod sumnjom je da su sprovedene na nezakonit način\nOblasti u kojima postoje sistemski problemi, prema istraživanju BTW su nabavke goriva i usluge štampanja gde ni naručioci ni dobavljači ne znaju koliko će zapravo biti posla, pa se pribegava brojnim načinima da se ugovorene vrednosti pomeraju.\nNa skupu u Beogradu moglo se čuti i to da su naknadne izmene prvobitno zaključenog ugovora tumori javnih nabavki i da ih revizori moraju posmatrati sa posebnom pažnjom.\n“Zaključite ugovor za izgradnju mosta uz jednu cenu, potom stanete na pola posla – tražite više novca i zaključenje aneksa ugovora. Naručilac pristaje jer most mora da se završi. To tako funkcioniše“, rekao je Branislav Radulović, član Senata DRI Crne Gore.\nPriručnik za praćenje i kontrolu svrsishodnosti javnih nabavki koji je izradila koalicija BTW možete preuzeti ovde.\nDržavna revizorska institucija javne nabavke korupcija region


Rosu pucala na Srbe, desetine povređeno na Kosovu, jedan pogođen u grudi – Okvir\n„Ovo sedmi put da pripadnici Rosu upadaju na sever Kosova i sukobljavaju se sa golorukim Srba. Na desetine naših ljudi je povređeno“ , rekao je on i dodao da lekari teško povređenom Srbinu Srećku Sofronijeviću pokušavaju da najpre izvuku metak zaglavljen u grudnom košu i bore se za njegov život.\n„Kada je Rosu krenula ka tehničkoj školi, hrabri goloruki narod uspeo je da odbrani taj deo i otera ih, pa su se povukli u bazu Belvedere u južnom delu Kosovske Mitroice. Rosu je neprestano pucala na naš narod u Zvečanu. Upadali su u apoteke, za njih je krijumčarenje robe to što se prodaju lekovi“, kazao je.\nDirektor Kancelarije za KiM je naglasio da je čak šest oklopnih vozila potom krenulo na sever“Naš narod ih je sprečio kod mesta Rudare, gde je bio veliki okršaj, tako što su jedinice Rosu napadale i gađale bojevom municijom goloruki srpski narod koji brani svoje pravo na život, da se leči“, rekao je Petković.\nPetković je pozvao KFOR i međunarodnu zajednicu da zaustave,kako je kazao, ludilo Kurtija.\n„Ako KFOR nije spreman da zaštiti srpski narod, ima ko hoće“, naveo je Petković i pozvao srpski narod na uzdržanost.


Počeo Tesla fest | TV KANAL 9 NOVI SAD\nDeca željna roditelja\nNaslovna EMISIJE Počeo Tesla fest\nPočeo Tesla fest\nVIDEO K9: U Novom Sadu je danas otvoren 32. Međunarodni festival inovacija, znanja i stvaralaštva "Tesla fest" koji će trajati do ponedeljka, 15. oktobra.\n“Tesla fest” je simbolično otvoren na dan koji je sam Nikola Tesla isticao kao jedan od najdražih u svom životu, kada je podneo svoju prvu patentnu prijavu Američkom zavodu za patente.\nNa festivalu učestvuju pronalazači, mladi talenti, predstavnici fakulteta, kao i preduzetnici iz Kine, Rusije, Rumunije, Indije, Portugala, Češke, Sirije, Republike Srpske i Srbije.\n“Zbog toga su ove smotre od velikog značaja jer na njima i ovi najbolji i najkreativniji predstavljaju svoje izume i istovremeno proveravaju gde je njihovo mesto u konkurenciji iz drugih zamalja”, rekao je Igor Mirović, predsednik Pokrajinske vlade.\nMirović je istakao značaj praćenja i razvoja novih tehnologija navodeći da je sektor informacionih tehnologija međuprve tri privredne grane u našoj zemlji, a Novi Sad jedan od vodećih centara u ovom sektoru.\n“Novi Sad je jedan od vodećih centara u Srbiji u oblasti naučnotehnološkog razvoja. U ovom trenutku investiramo u veliki naučnotehnološki park koji će zauzimati 30.000 kvadratnih metara i biće gotov do školske 2019/2020. godine, biće u funkciji i Fakulteta tehničkih nauka i novih startap kompanija, ali i postojećih naučnih instituta”, istakao je Mirović.\nU okviru “Tesla fest-a” koji će trajati do ponedeljka, 15. oktobra na Spensu, biće održana i Međunarodna konferencija o inovacijama i intelektualnoj svojini.\nPrethodni tekstSpremni računi Informatike za septembar\nSledeći tekstBorba za “dobrovoljačku” zemlju


Malverzacijama koče izbore - Posavina Sport\nFudbalski savez Federacije BiH, otkako je u “Dejtonskoj zemlji” ujedinjen Savez 2002. godine, stalna je kočnica i opstrukcioni faktor u funkcionisanju “krovnog” Saveza, organizacija puna spletki, malverzacija, afera, ali i sabotaža.\nNajnovija opstrukcija i sabotaža je prolongiranje izbornog procesa zbog čega je Irfan Durić, aktuelni prvi čovek FS FBiH i njegov Izvršni odbor ušao u tehnički mandat, što veže lančanu reakciju i za FS BiH, pa je tako od juče i Elvedin Begić takođe u tehničkom predsedničkom mandatu do proleća.\nU Federaciji BiH nisu poštovali izbornu “mapu puta” propisanu od strane Evropske fudbalske federacije, “kupili su vreme” i zadržali ekskluzivitet nad zajedničkim Savezom iz kojeg su uvek išle otrovne strelice prema Republici Srpskoj, na koju je, po Statutu, red da predloži novog predsednika FS BiH (Vico Zeljković, aktuelni predsednik FSRS). FS Republike Srpske je svu izbornu proceduru završio u roku, po “mapi puta”, a u FS FBiH još uvek nisu sprovedeni ni na prvom nivou, kantonalnim i županijskim savezima. UEFA i FIFA licemerno ćute, a da je kojim slučajem situacija obrnuta, uvereni smo da bi odmah reagovale i pretile novim sankcijama, te FSRS okarakterisali kao kočničara fudbalskog procesa i glavnog krivca!\nPoslednjih dana fudbal u Federaciji BiH, ali i “Dejtonskoj zemlji” potresa afera u FS Zeničko-dobojskog kantona kojim je godinama autokratski vladao Muhamed Begagić, ujedno i član Izvršnog odbora FS BiH i jedan od najodanijih saradnika predsednika Elvedina Begića. Begagić je uz pomoć Safije Mahmić, generalne sekretarice ovog Saveza “projektovao” kandidate za tela FS FBiH i FS BiH mimo statutarnih odredbi. Bez obzira što Begagić neće više biti predsednik FS ZDK, želi i dalje da ostane “siva eminencija” u ovoj organizaciji.\nNaime, više od 30 klubova sa područja Zeničko-dobojskog kantona delegiralo je kandidate za organe FS ZDK, ali i FS FBiH, odnosno FS BiH. Svi ti kandidati, uz uredno dostavljenu dokumentaciju, trebalo je da imaju ravnopravan status prilikom glasanja na sednici izborne Skupštine ovog kantonalnog saveza, zakazanoj za 22. decembar (tada Elvedinu Begiću ističe mandat na čelu FS BiH). Međutim, iznenada je FS ZDK pod predsedavanjem Begagića formirao takozvanu Kandidacionu komisiju, koja je dobila zaduženje da filtrira liste, iako po Statutu tako nešto uopšte nije predviđeno. Da priča bude ironičnija, na sednici Izvršnog odbora FS ZDK su usvojene i znatno skraćene liste kandidata.\nTo znači da je Skupštini FS ZDK praktično uskraćena mogućnost da bira kandidate sa spiska koji su poslali klubovi, već će se glasati za izabrane kandidate, koje je selektovala Kandidaciona komisija koju ne prepoznaju statutarne odredbe. Pojednostavljeno – pobednici su već izabrani, Skupštini FS ZDK je ostalo da formalno ozvaniči njihove kandidature u borbi za funkcije. Na taj način se Begagićeva Kandidaciona komisija izdigla iznad najviše, skupštinskog tela!\nDeo klubova koji su oštećeni ovim nestatutarnim postupkom obratio se Fogometnom savezu Federacije BiH sa žalbom, pa je usledila reakcija. Čelnici FS FBiH, kao viša instanca u odnosu na kantonalne saveze, poslali su Begagiću, sekretarki Mahmić i FS ZDK dopis u kojem se navodi da je izbore potrebno provesti u skladu sa Statutom, uz učešće svih kandidata koji ispunjavaju uslove. Federalni savez takođe je ukazao na nepravilnosti, dodajući da ne dolazi u obzir selektivna primena propisa i da je izbore u FS ZDK potrebno vratiti u legalne, legitimne i demokratske okvire. Naglašeno je da je klubovima neophodno osigurati dodatni rok za dostavljanje potrebne dokumentacije.\nUprkos svemu, malverzacije u FS ZDK se nastavljaju, Begagić koji se nalazi na čelu “fantomske” Kandidacione komisije ignoriše upozorenja iz FS FBiH. Tako je Izvršni odbor FS ZDK na poslednjoj sednici razmatrao pravno mišljenje Komisije za propise FS ZDK koji se odnose na akte fudbalskih klubova i pojedinaca u vezi provedenih procedura i predloga kandidata za izbore u organe tijela FS ZDK, FS FBiH i FS BiH, pa su donesena tri zaključaka.\nU prvom zaključku se navodi da je Kandidaciona komisija FS ZDK obradila svu dokumentaciju kandidata, koje su predložili klubovi, a Izvršni odbor FS ZDK je na sednici 4. decembra 2020. godine utvrdio konačan predlog svih lista kandidata za članove organa i tela navedenih saveza, te da će se o predlogu izasniti delegati Skupštine FS ZDK 22. decembra.\nDrugi zaključak je da su kriterijumi kojima se vodio Izvršni odbor FS ZDK bili isključivo sportske prirode, a ne lične ili kako neki naglašavaju da se radi o izbornom inženjeringu.\nU trećem zaključku se navodi da Komisija za propise FS ZDK smatra da su nadležni organi u ovom Savezu (Kandidaciona komisija i Izvršni odbor) postupili u skladu s odredbama Statuta, te da nisu povređene važeće norme materijalnog i izbornog procesnog prava i da su izbori regulisani aktima FS FBiH i FS BiH, a ne Izbornog zakona BiH.\nDopis s pomenutim zaključcima potpisan je od strane Begagića i poslan na adresu FS FBiH kao i svim klubovima u Zeničko-dobojskom kantonu, a ovim je pokazano kako još uvek aktuelni predsednik FS ZDK i njegovi sledbenici ignorišu dopise i preporuke FS FBiH i nastavljaju sa izbornim malverzacijama.\nDa se bura, koja sve više prerasta u aferu, neće smiriti najavio je i predsednik FS Federacije BiH Irfan Durić, koji je takođe član Izvršnog odbora FS BiH. FS FBiH je instanca iznad FS ZDK.\n-Vrlo je jednostavna situacija. Sve mora da bude po Statutu. Ukoliko Izborna komisija FS FBiH utvrdi bilo kakve nepravilnosti na dan izbora tokom sednice Skupštine FS ZDK, celi proces će da bude poništen. To takođe znači da će Zeničko-dobojski kanton ostati bez kandidata i delegata u organima fudbalskih saveza na svim nivoima, a koji budu izabrani na nezakonit način. Međutim, moramo pretpostaviti da će sve ipak proteći u najboljem redu, jer i ranijih godina se pred izbore dizala halabuka, da bi na sam dan održavanja sednice sve proteklo u najboljem redu – rekao je Irfan Durić, predsednik FS FBiH koji je u novembru 2019. godine bio uhapšen u akciji SIPA i Tužilaštva BiH kodnog naziva “VAR” zbog nameštanja utakmica i korupcije.\nFudbalski savez Republike Srpske je ispoštovao “mapu puta” i izborni proces završio 30. septembra ove godine. Zato UEFA i FIFA licemerno ćute, iako je očigledno da svi fudbalski problemi u “Dejtonskoj zemlji” stižu iz Federacije BiH.\nBegagić uništio Čelik\nZenički Čelik je izdao saopštenje na ovu temu u kojem, između ostalog, piše:\n“Članovi Kandidacione komisije FS ZDK nemaju pravo da određuju ko će biti kandidat nego samo ono što je u opisu njihovog posla, a to je da su kandidature primljene po svim pravilima, jer se onda o njima izjašnjava Skupština FS ZDK glasanjem. Čelik je apsolutno degradiran u svakom smislu u telima Saveza i ne može da ima čak ni kandidate za pozicije na koje ima pravo da ih ponudi.\nObzirom da je predsednik FS ZDK Muhamed Begagić, veoma poznata ličnost u vrlo negativnom kontekstu za klub, onda nas sve ovo što se dešava ne treba ništa da čudi, jer je dotični godinama, iz sene, u sklopu Skupštine Čelika radio protiv interesa kluba, te je jedan od glavnih razloga zašto se ovaj simbol Zenice nalazio pred gašenjem, ali i sad nalazi u užasnoj situaciji. Čelik je godinama bio pod njegovom kontrolom, a ta doktrina se očito samo nastavlja i u FS ZDK. Njegov saučesnik u trenutnim odlukama je generalni sekretar Safija Mahmić, a koja sve te odluke provodi bez pogovora. I tako se jasno vidi da je nova farsa u telima Saveza zagarantovana. Svi se pitamo zašto je fudbal BiH u močvari, a sada možemo jasno na ovom primeru da vidimo odgovore.”\nViše u ovoj kategoriji: « Koji su nogometni klubovi u BiH najtrofejniji i zašto?! PUFBiH objavila imena dužnika: Koliko duguju Sloboda, Željezničar, Zrinjski, Široki, Sarajevo... »


Vesti online / Vesti / Srbija / Može li Turska da pomiri muslimane u Srbiji?\nNedavni poziv narodnog poslanika, a bivšeg muftije, Muamera Zukorlića upućen Ministarstvu spoljnih poslova Turske i Dijanetu (Uprava za verska pitanja Turske) da zaustave one koji u njihovo ime razbijaju Islamsku zajednicu (IZ), ponovo je vratio pitanje šansi da se posredovanjem ove države reši spor i prevlada jaz među muslimanima koji žive na prostoru Srbije.\nPredstavnici duboko podeljenih islamskih zajednica (od oktobra 2007. u Srbiji postoje dve) su: Melvud Dudić koji je na čelu IZ u Srbiji i reis-ul-ulema Sead Nasufović koji vodi IZ Srbije. Na obe strane smatraju da je uključivanje Dijaneta, kao vrhovnog verskog organa muslimana u Turskoj, u rešavanje njihovog problema dobrodošlo, piše Radio Slobodna Evropa.\nBivši muftija Muamer Zukorlić osudio je i oštro odbacio ponašanje ovog turskog verskog organa. Takođe, pozvao je predsednika Turske Redžepa Tajipa Erdogana, i "uvaženu braću" iz Dijaneta i Ministarstva spoljnih poslova ove zemlje da "ako nas volite barem pola kao što mi volimo vas, zaustavite one koji u vaše ime razbijaju našu islamsku zajednicu".\nOn je do pre nekoliko godina bio lider IZ u Srbiji,a pred poslednje parlamentarne republičke izbore 2016. godine skinuo je versku odoru, kandidovao se za narodnog poslanika i ušao u Skupštinu Srbije, dok je na čelu druge zajednice do pre tri godine bio Adem Zilkić.\nPotpredsednik Mešihata IZ u Srbiji Rešad Plojović, kaže da se od Dijaneta očekivalo mnogo više, naročito u periodu od 2014. do 2018. godine, kada se Zukorlić povukao sa čelnih funkcija u toj islamskoj zajednici, jer je on tada, ali i pre toga, označavan kao neko ko je smetnja za dodatni i veći angažman Dijaneta ili bilo kog drugog faktora iz Republike Turske.\nNa drugoj strani, novoizabrani sandžački muftija IZ Srbije Senad Halitović smatra da je ideja pomirenja i rešavanja spora prihvatljiva za sve vernike u Sandžaku, jer neusaglašeni stavovi i nesloga među njima traju već dvanaest godina, pa je očigledno da oni nisu imali snage da sami nađu adekvatno rešenje.\n- U islamu je poznato da kada dve strane ne mogu da se slože oko nečega onda nastupa muslihun, odnosno posrednik, koji će pomoći da dođe do rešenja koje će biti pozitivno za obe strane. Do sada je bilo nekoliko pokušaja da se problem reši, od Dijaneta Turske do raznih političkih faktora, ali oni na žalost nisu urodili plodom - ističe Halitović.\nDirektor Balkanskog centra za Bliski istok Ivan Ejub Kostić tvrdi da Turska nema snagu da reši ovaj spor, jer je do sada to nekoliko puta bezuspešno pokušavala.\n- Mislim da tu Turska ima veoma limitiran uticaj, pre svega zato što IZ u Srbiji ima značajnu nezavisnost na čiji rad i budućnost ne možete mnogo da utičete spolja, a iskreno ne vidim nikakav razlog zašto bi se Turska mešala u institucionalno pitanje bilo koje verske zajednice u Srbiji, a konkretno u IZ. Mislim da mi treba sami da budemo u stanju da rešimo naše probleme, da se muslimani Srbije okrenu svojim problemima i da sami daju svoje odgovore - kaže Kostić.


Foto: Tanjug/DRAGAN KUJUNDZIC | Vučić: Velika Britanija stoji iza napada Prištine na Srbe na Kosovu\nSrna 16.10.2021 08:43\nBEOGRAD - Predsjednik Srbije Aleksandar Vučić je rekao da Velika Britanija stoji iza nedavnog napada prištinskih specijalaca Rosu na Srbe na sjeveru Kosova i Metohije, pod izgovorom borbe protiv šverca.\n"Imam odlične odnose s Velikom Britanijom i uvek ću da ih želim, ali ne dam da me prave budalom. Našli smo im 58 čaura, NATO kalibra 5,56. Iz istog je ubijen Oliver Ivanović. Taj kalibar Srbi sa Kosova i Metohije nemaju", rekao je Vučić sinoć za TV Prva.\nGovoreći o krizi po pitanju gasa i struje, Vučić je rekao da "živ nije" do susreta s ruskim predsjednikom Vladimirom Putinom koji je zakazan za 25. novembar.\n"Prvi put ću da kažem šta su nam Rusi ponudili. Ja sam rekao da mi to ne možemo da platimo. Rusi su rekli uzmite 70 odsto berzanske cene i 30 odsto naftnu formulu po sadašnjim cenama, a to je 790 dolara umesto 270. Mi sada plaćamo 100 odsto po naftnoj formuli", rekao je Vučić i ponovio da će Srbija, po potrebi, dobijati struju od Republike Srpske, koju će kasnije vraćati.\nAleksandar Vučić Velika Britanija Napad Kosovo Srbi


Čokolada može da pomogne više nego što ste mogli da pretpostavite! | Adria Daily\nKažu da je dobra za koncentraciju, da pomaže kada se spremaju ispiti, kada se kreće na duži put, ali i da može da posluži kao dobar afrodizijak, poklon i naravno – kao odlična poslastica. Ipak, čokolada može pomoći i na jedan neverovatno lep način!\nNapravi nešto lepo\nI ove godine pokrenut je humanitarni projekat „Nešto lepo kao čokolada“. Specijalno dizajniranim čokoladama nastavlja se prikupljanje sredstava za pomoć pred novogodišnje praznike Svratištu za decu u Beogradu. Osim obezbeđivanja neophodnih novčanih sredstava za funkcionisanje Svratišta koje danas pruža ključnu podršku u odrastanju preko 250-oro dece, cilj projekta „Nešto lepo kao čokolada“ jeste da kroz ovu akciju podstakne i inspiriše druge ljude da se priključe i daju svoj doprinos.\nSvim sredstvima prikupljenim prodajom 300 ručno napravljenih finih belgijskih čokolada u specijalnom pakovanju, po ceni od 1000 dinara za čokoladu, obezbediće se novogodišnji paketići za decu beogradskog Svratišta. Ove godine proizvedena su specijalna pakovanja koja sadrže ručno proizvedenu čokoladnu tablu uvijenu u omot od kvalitetnog papira, kao i set za ovu namenu specijalno dizajniranih, samolepljivih oblika, što će omogućiti svakom donatoru da kreira unikatni dizajn svoje čokolade i na taj način pored učinjenog dobrog dela napravi nešto lepo za sebe i svoje najdraže. Opširnije možete da se informišete klikom OVDE.\nPomozite i vi klincima iz beogradskog Svratišta\nHumanitarni projekat je započela 2013.-e godine kreativna agencija Popular Bruketa & Žinić OM, kada je uz pomoć grupe saradnika i partnera, prvih 300 čokolada ručno napravljeno i upakovano u specijalno za tu priliku dizajnirane omote, sa ciljem da pred novogodišnje praznike podrži Svratište za decu u Beogradu. Projekat je nastavljen 2014-e izložbom 300 unikatno dizajniranih čokolada koje su činile jedinstvenu kompoziciju u Galeriji Kolarčeve zadužbine, a koje su obezbedile 300 novogodišnjih paketića deci u Svratištu.


Svojim oscilatorima Tesla je prvi uspio da proizvede struje visoke ucestanosi i napona od vise miliona volti. To je omogucilo razvoj novih oblasti tehnike. Danas izgleda gotovo nevjeerovatno da je Tesla prije vise od osam decenija uspio da proizvodi struje visoke ucestanosti od vise desetina hiljada perioda pri naponu od vise miliona volti. Sa ovakvim naponom Tesla je eksperimentisao u svojoj laboratoriji u New York-u, kao i u laboratoriji u udaljenom Colorado Springs-u. Rezultati tih eksperimenata daju i danas veoma raznovrsne i snazne podsticaje istrazivacima sirom svijeta, narocito od kako je Muzej Nikole Tesle objavio Teslin "Dnevnik istrazivanja u Colorado Springs-u", u kome je zapisano sve sto je Tesla svojim eksperimentima postizao, dan za danom. Danas se ovakvi oscilatori i struje visoke ucestanosti primenjuju u radio tehnici, industriji i u procesu oslobadjanja nuklearne energije, a sam Tesla je dalekovido predvidio njihovu primjenu u medicini i industriji.\nVisokofrekventni oscilator sa velikim transformatorom, napona od oko 500.000 volti, svjedoci o teslinoj genijalnosti i sluzi za ilustraciju dobijanja svetlosti bez zica. Tu je jedan manji oscilator - transformator, s kakvima je Tesla eksperimentisao sa cijevima s razredjenim gasom. Ti eksperimenti su donijeli rezultate s kojima stvarno pocinje savremena tehnika luminiscentnog svetla. O tim Teslinim eksperimentima malo se zna, cak i medju strucnjacima, kao sto se malo zna da se svojevremeno Rendgen cudio i divio kada je od Tesle primio snimke djelova ljudskog organizma, dobijene primenom Teslinih visokofrekventnih struja koje su sluzile za napajanje cijevi za proizvodnju rentgenskih zrakova. Najznacajnije eksperimente sa strujama visokog napona i visoke ucestanosti vrsio je Tesla u oblasti bezicnih prenosa.\nS rezultatima koje je postigao postavio je temelje tehnike bezicnih prenosa, o cemu svjedoci izlozeni tekst presude Vrhovnog suda Sjedinjenih Americkih Drzava, kojim je Teslinim pronalascima u toj oblasti dato prvenstvo u odnosu na Markonijeve pronalaske.


Vučić i Čen otvorili novi rudnik bakra i zlata u Boru - Glas Srpske\nSrna 22.10.2021 14:17\nBEOGRAD - Predsjednik Srbije Aleksandar Vučić i ambasador Kine u Beogradu Čen Bo danas su svečano otvorili rudnik bakra i zlata "Čukaru Peki" kod Bora, koji će Srbiji omogućiti da do kraja godine bude drugi proizvođač bakra u Evropi.\nVučić i Čen su rekli da će novi rudnik, u koji je kineska kompanija "Ziđin" uložila 474 miliona dolara, omogućiti Srbiji da proizvodi gotovo petinu ukupnih količina bakra u Evropi, da zaposli više od 1.200 radnika i dobije moderan zeleni rudnik sa najvišim standardima u zaštiti životne sredine. Ističući da je danas veliki dan za Srbiju i Bor, Čen je rekla da je kompanija "Ziđin" kao vlasnik Rudarsko-topioničarskog basena Bor znatno doprinijela saradnji Srbije i Kine, ali i podizanju standarda naroda obje države.\nVučić je naglasio da će novi rudnik donijeti ogromnu korist Srbiji i Boru jer je danas cijena bakra premašila 10.000 dolara po toni. "Srbija će biti drugi najveći proizvođač bakra u Evropi iza Poljske.\nOvde ćemo imati i mnogo zlata, posebno iz donjeg sloja. To će bito prilika da Narodna banka Srbije po povoljnim cenama kupuje zlato, koje moramo da kupujemo da učvrstimo naše rezerve i tako se odupremo izazovima koji nas čekaju", rekao je Vučić. On je ukazao da bez kineskih partnera Srbija ne bi imala šansi da realizuje ovako značajnu investiciju.\n"Ulazeći u ovu flotaciju, mogli ste da vidite koliko smo mi bili daleko u tehnološkom napretku. Ovo mi sami bez kineskih prijatelja ne bismo mogli na ovom nivou ni za 20 godina da napravimo. To pokazuje koliko moramo da učimo i napredujemo da bi išli u korak sa svetom", rekao je Vučić. Svečanom otvaranju novog rudnika prisustvovali su bivši predsjednik Srbije Tomislav Nikolić, ministar energetike i rudarstva Zorana Mihajlović, ministar zaštite živodne sredine Irena Vujović i gradonačelnik Bora Aleksandar Milikić. Rudnik bakra i zlata "Čukaru Peki" prostire se na više od 16 kilometara kvadratnih.\nProcijenjena količina rude u gornjoj zoni ležišta iznosi 46,1 milion tona sa sadržajem bakra u rudi od 2,71 odsto i zlata od 1,7 grama po toni. Očekuje se da će nakon početka eksploatacije bakra i zlata njen godišnji kapacitet gornje zone rudnika iznositi 3,3 miliona tona, te da će se povećati proizvodnja koncentrata bakra. Ekonomisti ukazuju da će otvaranje novog rudnika znatno uticati na povećanje bruto dmoaćeg proizvoda, rast prihoda na lokalnom nivou i razvoj Bora i cijele istočne Srbije.


Izvor: Radio Televizija Vojvodine, 30.Mar.2020, 12:56 (ažurirano 02.Apr.2020.)\nKaže da je predviđeni paket u u skladu sa onim što radi većina država u svetu, a posebno evropskih i SAD, a to je pomoć biznisu.\n"Dakle, bez podrške države >> Pročitaj celu vest na sajtu Radio Televizija Vojvodine << biznis ne može da opstane i to je zaključak do koga su došle skoro sve zemlje i svi relevantni ekonomisti", rekao je Nikolić Tanjugu.\nAnalizirajući tri vrste najavljenih mera, dodaje da se sve svode na upumpavanje novca, odnosno garancije datim bankama da se podrže domaća preduzeća.\nPrva mera je, kako kaže, veoma važna sa aspekta zaposlenosti, a to je pomoć malim i srednjim preduzećima kroz garantovanje tri minimalne mesečne zarade.\nDodaje da se od medicinskih stručnjaka može čuti da će epidemija korona virusa potrajati, zbog čega ljudi u biznisu ne mogu da zarade.\n"Tako da je pravedno, budući da ljudi u javnom sektoru dobijaju plate, da i ti ljudi budu barem minimalno obezbeđeni, kako ne bi došlo do gašenja biznisa", smatra Nikolić.\nDruga stvar je, ističe, još važnija sa makroekonomskog aspekta, a to je pomoć preko garancija datim bankama.\nPrema njegovim rečima, oko četvrtinu novca koje banke budu plasirale garantovaće država, ali će garancije države faktički biti mnogo veće, jer će ona za sve rizične biznise snositi garanciju.\n"Mislim da je to opet jedini način da se banke podstaknu, one imaju novac, ali je rizično da ga plasiraju nekom preduzeću čiji je opstanak u pitanju. Tako da će ovaj garantni fond, kako će se verovatno zvati, biti način da se banke motivišu da plasiraju preduzećima novac po niskim kamatama i verovatno sa grejs periodima i to onim koja inače ne bi mogla da dobiju kredite ili bi ali po veoma visokim kamatama".\nKljučna pitanje je kako doći do novca, kaže on i dodaje da su budžetske rezerve relativno male i da imamo dva načina:\n"Jedan je spoljno zaduživanje i očekujem da od Međunarodnog monetarnog fonda uzmemo sve što možemo, kao i od Svetske banke. Međutim, te pare neće biti dovoljne i mislim da će glavni način zaduživanja i refinansiranja obaveza biti preko domaćih hartija od vrednosti i preko trezorskih zapisa".\nAko ne želimo da značajnije povećamo dug, što je, inače, ideja vlasti, onda je intencija na deviznom tržištu način da se to spreči, naveo je on.\nTakođe, kaže da devizne rezerve nisu sasvim dovoljne i mogu samo delimično da koriste toj svrsi, da se na taj način smanji pritisak na devizno tržište.\n"Mislim da su te mere neizbežne. Koliko će fiskalni deficit porasti je teško reći, ali verovatno ne manje od pet odsto BDP, verovatno i više. U svakom slučaju, to i nije tako veliki iznos imajući u vidu obim pomoći i pakete fiskalnih mera koje pripremaju druge zemlje".\nIstiče da će banke biti motivisan da uđu u jedno obimnije kreditiranje u kriznom periodu zbog garantnog fonda, jer "na kraju, ako privreda propadne, onda se i bankama dobro ne piše".\nMislim da će se tu naći neki modus kao što je bilo 2008. i 2009. godine, dodao je on.\nKomentarišući izjavu predsednika Aleksandra Vučića da se razmišlja o pomoći svim punoletnim građanima sa jednokratnim poklonom od 100 evra, Nikolić kaže da je više za targetirane podrške ugroženima, jer bi tako možda bio veći efekat pomoći.\nNikolić je napomenuo da za naše finansije oko pola miljardi evra za tu namenu ne bi bilo nepodnošljivo.\nBeograd -- Paket ekonomskih mera koje je najavio predsednik Srbije Aleksandar Vučić je dobar i neizbežan, izjavio je danas ekonomista Goran Nikolić...On je ocenio da bez podrške države biznis u situaciji izazvanoj epidemijom koronavirusa ne može da opstane...Kaže da je predviđeni paket u skladu...


EFEKTIVA: Pregovori su neprihvatljivi jer pljačkaš za svoju radnju ne može biti nagrađen, već osuđen i kažnjen - protest u penedeljak - Balkanska\nPrema oceni tog udruženja, dosadašnje ponude zaduženim građanima doneće manje od onoga što donosi stav Vrhovnog kasacionog suda“ kojim je valutna klauzula u švajcarskim francima proglašena nezakonitom.\n„Smatramo da nema potrebe, niti bilo kakve logike, pregovarati oko poštovanja i primene zakonskih propisa, kada je već utvrdjeno da su banke poslovale nesavesno“, piše u saopštenju Efektive.\nCilj protesta je, kako navode, potreba za poštovanjem stava VKS koji definiše smernice za rešenje tog problema, a to je „konverzija ovih kredita u evro, po paritetu koji je važio na dan isplate kredita i uplate svake pojedinačne rate, ili utvrđenje ništavosti ovih ugovora“.\nEfektiva navodi da svaki pregovori u tom smislu „mogu pogodovati isključivo bankama, odnosno napraviti štetu dužnicima“.\n„Svaki pregovori, koji će dovesti do toga da država bankama plaća gubitke koji su stavom VKS proglašeni nepostojećim, neprihvatljivi su iz ugla logike, jer pljačkaš za svoju radnju ne može biti nagrađen, već osudjen i kažnjen, a korisnici kredita obeštećeni“, navodi se u saopštenju.\nU saopštenju se dodaje da pregovori sa bankama mogu biti vođeni samo o načinu, dinamici i tehničkim detaljima primene stava VKS.\nProtest je najavljen za ponedeljak 15. april ispred Vlade Srbije u 14 časova.\nVrhovni kasacioni sud ranije je zauzeo stav da je ništava odredba ugovora o kreditu o indeksiranju dinarskog duga u švajcarskim francima, zatim da se ti krediti mogu konvertovati u kredite vezane za evro, po kursu na dan zaključenja ugovor, i da treba obustaviti sve postupke prinudne naplate kredita indeksiranih u francima.\nTags: EFEKTIVA, KREDITI U ŠVAJCARSKIM FRANCIMA, PROTEST, ŠVAJCARSKI FRANAK


Nastavlja se program prestrukturiranja RMU Banovići Ministar energetike, rudarstva i industrije Federacije BiH Nermin Džindić održao je danas je u Sarajevu sastanak sa delegacijom RMU Banovići na čelu sa generalnim direktorom Muneverom Čergićem.\n16. 10. 2019. u 17:24 Face.ba\nNakon višesatnih razgovora vođenih u duhu međusobnog razumjevanja i punog uvažavanja, dogovoreni su daljnji koraci kada je u pitanju sudbina i budućnost RMU Banovići, saopćeno je iz Ministarstva.\nIzmeđu ostalog, dogovoreno je da se nastavlja program prestrukturiranja u kojem će se jasno naglasiti da RMU Banovići neće ući u koncern sa Elektroprivredom BiH.\nPredstavnici RMU Banovići predložili su Vladi FBiH i Ministarstvu da se održe zajednički sastanci vezani za iznalaženje rješenja i osiguranje finansijskih sredstava za nastavak realizacije projekta Bloka 1 Banovići – 350 MW, što je i prihvaćeno.\nTakođer, dogovoreno je da se naredne sedmice potpiše produženje postojećeg kolektivnog ugovora sa sindikatom RMU Banovići, nakon čega će biti nastavljeni pregovori u cilju kreiranja i izrade novog kolektivnog ugovora.\nSagovornici su se saglasili da će plan reorganizacije rudnika uraditi Uprava RMU Banovići, uz saglasnost Nadzornog odbora.\nInače, sastanku u Sarajevu prisustvovali su svi izvršni direktori RMU Banovići i pomoćnik ministra za rudarstvo Amir Halilčević.


Potpisani ugovori za podršku razvoja preduzetništva\nTanjug 15. jula 2021. 15:34\nBEOGRAD – Sekretar za privredu Milinko Veličković potpisao je danas ugovore sa dobitnicima sredstava javnog konkursa, raspisanog za podršku razvoja preduzetništva grada Beograda za 2021. godinu, saopšteno je iz Sekretarijata.\nSekretarijat za privredu je ove godine izdvojio 20 miliona dinara za podršku razvoja mikro i malih preduzeća, kako bi se nabavila osnovna sredstava, mašine i opreme, rekao je Veličković.\n„Jačanjem privrede i podizanjem kapaciteta privrednih subjekata podstičemo i zapošljavanje“, rekao je Veličković i dodao da se javnim konkursom podržava i razvoj ženskog preduzetništva i rodne ravnopravnosti.\nVeličković objašnjava da je cilj da se podrži razvoj preduzetništva unapređivanjem poslovnog procesa, uvođenjem novih ili poboljšanjem postojećih poslovnih i proizvodnih linija.\n„Na taj način stvaramo uslove za otvaranje novih radnih mesta kod privrednih subjekata koji će zaposliti nezaposlene sa evidencije Nacionalne službe za zapošljavanje na teritoriji Beograda i na period od godinu dana“, navodi Veličković.\nOn je istakao da će ovim konkursom biti podržan 21 privredni subjekat.


Obnovljivi izvori energije i projektna nastava - INSTITUT ZA MODERNO OBRAZOVANJE\nObnovljivi izvori energije i projektna…\nObnovljivi izvori energije i projektna nastava – drugo predavanje iz ciklusa „Kako da zavolim ponedeljak?”\nPredavanje će se održati od 18 do 19:30 časova u prostorijama Instituta za moderno obrazovanje u Beogradu (Beograđanka, Masarikova 5, ulaz iz Kralja Milana, III sprat).\nObezbedite svoje prisustvo\nOvo predavanje namenjeno je zaposlenima u obrazovanju koji žele stručno da se usavršavaju u cilju unapređivanja svoje profesionalne karijere.\nPredavanje „Obnovljivi izvori energije i projektna nastava” obuhvatiće prikaz oglednog časa, realizovanog u formi projektne nastave, čiji je cilj razvijanje međupredmetnih kompetencija u vezi sa obnovljivim izvorima energije, energetskom efikasnošću i održivim rezvojem.\nSaznajte kako da uz primenu novih tehnologija i inovativnih modela nastave pomognete učenicima da lakše usvoje znanje i da smisleno koriste tehnologiju za učenje. Na ovom predavanju moći ćete da čujete i kako da delujete u vaspitnom domenu na učenike, odnosno kako da podstaknete razvoj stvaralaštva, inovativnosti, samoinicijative, samopouzdanja, kreativnosti, timskog rada i odgovornosti kod učenika.\nCiljevi ovog predavanja jesu prikazi:\nprimera dobre prakse u primeni projektne nastave,\nprimene novih tehnologija u nastavi,\nmetodičkog okvira oglednog časa,\nideja za motivaciju učenika za učenje i rad,\nplaniranja časova za razvoj međupredmetnih kompetencija i\nrazmena iskustava zaposlenih u obrazovanju.\nVaš predavač: Jasna Ristić\nJasna Ristić je diplomirani inženjer elektrotehnike i trenutno je zaposlena na poziciji nastavnika predmetne nastave. Tokom dosadašnje karijere Jasna je učestvovala na brojnim međunarodnim konferencijama i stručnim skupovima.\nPored toga, kao realizator i moderator bila je deo različitih online obuka. Dobitnik je mnogih nagrada, među kojima je i priznanje za prvu nagradu na konkursu „IT projekat godine”.\nPrijave se prihvataju do srede, 24. 10. 2018, najkasnije do 15 sati.


Nikola Morača, Foto: A. Čavić 03.07.2012 14:37 14:48\nBANJALUKA - Autogorivo, motor na izdisaju i greška pilota uzroci su tragedije u kojoj je u maju poginulo pet članova Padobranskog kluba "Banjaluka", rekao je Omer Kulić, glavni istražilac stručne Komisije za vazduhoplovstvo Ministarstva transporta i veza BiH, na današnjoj konferenciji za medije, održanoj u Banjaluci.\nKulić je objasnio da se navedena vrsta goriva ne smije koristiti kada je temperatura vazduha iznad 24 stepena Celzijusa. Takođe, Padobranski klub, naveo je, nije primjenjivao tehničko održavanje u skladu sa zakonom, nije prikazivan tačan broj sati letenja, a kobni let uopšte nije ni evidentiran!\n"Avion nije bio tehnički ispravan", istakao je Kulić.\nOn je dodao da cilj komisije nije bio da pronađe krivca već da utvrdi činjenice koje su dovele do tragedije, ali je izdata preporuka da se zabrani rad Padobranskom klubu "Banjaluka" i preispita rad Aerokluba u Prijedoru, u kojoj je obučavan pilot Alen Crnalić.\nNa konferenciji za medije rečeno je i da je Direkcija za civilno vazduhoplovstvo BiH dalo padobranskom klubu dozvolu za rad, a da nije pregledala klub i sačinila zapisnik!\nKulić je ranije izjavio da je istraga, pored obimne dokumentacije, svedena na vještačenje motora aviona i goriva koje je tankano u njega na dan tragedije.\nPodsjetimo, 20. maja ove godine oko 13 sati na trkaćoj stazi u Zalužanima srušila se Cesna 182 u kojoj su bili članovi Padobranskog kluba Banjaluka, pilot Alen Crnalić (24), zatim dugogodišnji instruktor padobranstva Nemanja Goronja (32), sportski padobranac Stefan Karanović (24), te tek punoljetni padobranci kojima je ovo trebalo da bude prvi pravi skok, Nikola Stević i Srdan Kosić.\nNastradali su u međuvremenu sahranjeni, a roditelji, kao i cjelokupna javnost, očekuju zvaničan odgovor stručne komisije oformljene od strane Ministarstva transporta i veza BiH.\n"Nezavisnim" je još ranije potvrđeno da je avion posljednji put servisiran prije 12 mjeseci u srbijanskoj firmi "Gas aviation servis d.o.o." iz Smederevske Palanke.\nU ovoj firmi potvrdili su da je avionu, koji je bio star 40 godina, isticala registracija, te da je na novi servis trebao biti dovezen 5. juna ove godine.\nStručnjaci za avionski saobraćaj još ranije su "Nezavisnim" potvrdili da je uzrok pada aviona kvar na motoru, a smatraju i da je do nesreće doveo čitav niz sistemskih grešaka učinjen u ranijem periodu, među kojima je bilo i utakanje slabijeg goriva od onog koje je predviđeno za ovaj avion.\nKulić je ranije izjavio da je u istrazi nakon avionske tragedije izuzeto čak 150 kilograma dokumentacije, a koja se odnosi na proteklih pet godina rada aviona.\nNajžešći u optužbama od prvog dana i to na račun Duška Grmuše, predsjednika Padobranskog kluba Banjaluka bio je Goran Todić, instruktor modernog padobranstva i predsjednik Aero Kluba modernog padobranstva u BiH.\nTodić, koji iza sebe ima više od 12.600 skokova iz aviona, tako je 23. maja, tri dana nakon tragedije optužio Grmušu da je prećutao nekoliko incidenata koji su se dogodili tokom obuke padobranaca u Banjaluci, a snimke tih incidenata Grmuša je oduzimao odmah na aerodromu i nije dozvoljavao uvid u njih.\nIncidenti se kako je pojasnio Todić, odnose na brojne povrede padobranaca tokom obuke koje je, između ostalog, prouzrokovala i ogromna metalna stepenica zavarena za avion u kojem je poginulo petoro članova Padobranskog kluba Banjaluka.\n"Ljudi su prikom izlaska iz aviona udarali u ovu stepenicu, zadobijali povrede, a te snimke je odmah na aerodromu oduzimao Grmuša", naglašavao je tada Todić.\nPored stepenice, Todić je navodio da su na stabilnost i snagu aviona uticale i druge stvari, pored pretrpanosti i lošeg goriva koje je dodatno slabilo snagu cesne.\n"Na površinu moraju izaći pravi razlozi i mora biti označen pravi krivac za ovaj incident. To moraju znati i porodice i prijatelji stradalih, a pravda mora biti zadovoljena. Ponavljam, ovih pet ljudi nisu umrli zbog ekstremnosti sporta kojim se bave, nego zbog novčanih spekulacija, koje su ugrozile sigurnost. Desila se tragedija koja se mogla očekivati. Desila bi se prije ili kasnije. Onaj koji je, zarad lične materijalne dobiti, iskoristio želju mladih ljudi da se bave ovim divnim sportom, posmatrao je sve uz pomoć dvogleda i sa zemlje, nakon što je u avion utočeno neadekvatno, jeftinije gorivo", naveo je ranije Todić.\nOn je odmah nakon tragedije tvrdio da će dalja istraga stručne Komisije za vazduhoplovstvo Ministarstva transporta i veza BiH utvrditi koliko su resursi cesne bili obnavljani, kontrolisani, dotrajali i u kom je stanju bila sigurnosna oprema za slučaj požara na aerodromu.\nDuško Grmuša, predsjednik Padobranskog kluba Banjaluka, odgovorio je da optužbe na njegov račun upućuju manipulanti koji, kako je rekao, pokušavaju da ušićare sitno na nesreći koja je zadesila klub i njegove članove.\n"Ti ljudi tako govore jer misle da bi sada mogli preuzeti ovaj klub", branio se Grmuša.\nNa optužbe da mu je isteklo ljekarsko uvjerenje, te da se uopšte ne bi ni smio baviti poslom kojim se bavio, Grmuša je odgovorio da je u klubu bila inspekcija, da je bilo određenih propusta, ali da nijedan od njih nije poruzrokovao avionsku tragediju.\nNa pitanje zašto je avion servisirao u Smederevskoj Palanci, ako je već imao servis u Banjaluci, Grmuša je naveo da je to bila poslovna politika kluba.\nVeliku pažnju medija privukle su porodice poginulih, koje su došle da čuju šta je dovelo do smrti njihovih najbližih. Rezultati istrage će, sigurno je, izzazvati velike polemike u javnosti.


Saviola smatra i da za ostvarenje tog cilja Mesi ima još vremena, te da bi to moglo da se dogodi na sledećem Svetskom prvenstvu u Kataru 2022. godine.\n- Nažalost, Mesi još uvek nije uspeo da osvoji trofej sa Aregentinom, a tamošnji navijači su jako zahtevni. Bio sam Mesijev saigrač, znam koliko voli svoju zemlju i znam kako se oseća kada stvari ne idu onako kako je želeo. Najvažnije je da veruje da će sve biti dobro i ja verujem da će sa Argentinom osvojiti sledeći Mundijal - rekao je Saviola za "Goal".\nMesi sa saigračima\nLionel Mesi u dresu reprezentacije\nU finalu Svetskog prvenstva 2014. godine u Brazilu, Argentina je poražena od Nemačke sa 1:0, a Mesi je proglašen za najboljeg igrača turnira. Prošle godine na Mundijalu u Rusiji, "gaučosi" su zaustavljeni u osmini finala kada je ih je izbacila Francuska (4:3), koja je kasnije postala šampon sveta.


Gojković (POKS): Potreban predsednik koji miri, a ne koji svađa narod i stranke - Politika - Dnevni list Danas\nPočetna » Vesti » Politika » Gojković (POKS): Potreban predsednik koji miri, a ne koji svađa narod i stranke\nGojković (POKS): Potreban predsednik koji miri, a ne koji svađa narod i stranke\nZika Gojkovic Foto: FoNet\nPredsednik Pokreta obnove Kraljevine Srbije (POKS) Žika Gojković izjavio je da je „Srbiji potreban predsednik koji ne deli narod i ne svađa političke stranke, nego ga miri i ujedinjuje oko ključnih nacionalnih pitanja“.\nOn je rekao da je upravo takav kandidat koalicije NADA Miloš Jovanović za predsednika Srbije, prenela je danas ta koalicija u kojoj su POKS, Demokratska stranka Srbije (DSS), čiji je predsednik Jovanović, i 25 udruženja građana.\nGojković je naveo da je „odsustvo dijaloga i stalne uvrede, upotreba sile i verbalno nasilje vlasti nad opozicijom i obrnuto, polarizovalo društvo do opasnih granica“.\n„Umesto da se neguje kultura dijaloga i nadograđuju demokratske institucije, svakim danom je situacija sve gora“, naglasio je Gojković.\nKako je rekao, „i vlast i opozicija moraju da shvate da su desetine povređenih na poslednjim protestima samo početak i da nas očekuje mnogo gori scenario, ukoliko se nešto ne promeni i na izborima ne dobijemo Skupštinu koja oslikava pravu volju naroda“.\n„U Skupštini treba da se odvija debata o zakonima, kao u normalnom svetu, a ne na ulici. Od sukoba i svađa među građanima korist imaju samo neprijatelji Srbije koji sa velikom nadom gledaju na to da će se oni produbiti i nastaviti, da bi ostvarili svoje interese na štetu Srbije“, izjavio je Gojković.


Hitna kontracepcija | Stil magazin\nPočetna > Lepi i zdravi > Hitna kontracepcija\nSvaka četvrta Srpkinja bar jednom u životu upotrebila je hitnu kontracepciju, a svaka deseta žena u našoj zemlji nije čula da takva zaštita od neželjene trudnoće uopšte postoji\nBlagovremeno savetovanje o hitnoj kontracepciji i njenoj dostupnosti može pomoći da se broj neželjenih trudnoća, a samim tim i abortusa, smanji, naglašavaju stručnjaci.\n- „Pilula za jutro posle” je oblik hitne kontracepcije koji služi kao rezervna podrška nakon nezaštićenog seksualnog odnosa u roku od 72 sata. Koristi se u slučaju da je primena drugog kontraceptivnog metoda bila neadekvatna ili neželjenog odnosa (silovanje) – objašnjava doktorka Ana Mitrović Jovanović, predsednica Udruženja za reproduktivno zdravlje.\nNisu abortivna sredstva\nU Srbiji su registrovane dve tablete za urgentnu kontracepciju. Dok jedna deluje ako se uzme do 72 sata od rizičnog odnosa i stopa njene uspešnosti je 81-90 odsto, druga, koja se nedavno pojavila kod nas, uzima se i do 120 sati posle rizičnog odnosa (pet dana) i uspešna je u oko 98 odsto slučajeva.\n- Primarni mehanizam dejstva tableta za hitnu kontracepciju je da spreče ili odlože ovulaciju, ili spreče implantaciju oplođene jajne ćelije u zid materice. One štite samo od polnog odnosa koji se desio u poslednja 72 ili 120 sati i ne pružaju zaštitu od neželjene trudnoće unapred, stoga je neophodno sve polne odnose koji slede, do pojave prvog menstrualnog krvarenja, zaštititi primenom mehaničke kontracepcije, na primer kondomom. Treba naglasiti da tablete za hitnu kontracepciju nisu abortivna sredstva i nisu namenjena za redovnu upotrebu – kaže dr Mitrović Jovanović.\nVažno za tinejdžere\nSvake godine oko 3.000 devojaka uzrasta od 15 do 19 godina iskusi neželjenu trudnoću, što predstavlja šest odsto ukupnog broja abortusa koji se urade u Srbiji, pokazuju istraživanja Ministarstva zdravlja.\n- Iako je od bitnog značaja za celu populaciju koja se nalazi u reproduktivnom periodu, blagovremeno savetovanje o hitnoj kontracepciji i njenoj dostupnosti od izuzetne je važnosti za tinejdžere, jer je upravo najveći procenat njihovih trudnoća neplaniran. Svakih sedam minuta u svetu se uradi po jedan abortus. Tačan broj abortusa u Srbiji se ne zna, a procene od pre nekoliko godina su išle i do 200.000 abortusa godišnje. Danas je taj broj revidiran na oko 80.000 godišnje. Realnost govori da postoji potreba za hitnom kontracepcijom te je potrebno informisati stanovništvo o toj opciji – kaže dr Mitrović Jovanović.\nKoriste, a ne znaju kako deluje\nU periodu od šest meseci, studenti Farmaceutskog fakulteta su pod nadzorom profesorke dr Ljiljane Tasić sproveli istraživanje o upotrebi, stavovima i znanju o hitnoj kontracepciji u populaciji starosti 15-49 godina na teritoriji grada Beograda. Jedna četvrtina (26,6 odsto) ispitanog stanovništva upotrebilo je bar jednom u životu hitnu kontracepciju, svaka deseta žena nije čula da takva vrsta kontracepcije postoji, a oko polovine ispitanica (51,8 odsto) nije znalo kada je ispravno primeniti ovu kontracepciju niti kako ona deluje (41,3 odsto).\nU Srbiji 50 odsto seksualno aktivnog stanovništa u reproduktivnom\nperiodu ne koristi kontraceptivna sredstva. Od preostalih 50 odsto, njih\n15 odsto uzima ih povremeno, dok 35 odsto koristi neke od nesigurnih, a\ntradicionalnih metoda, kao što su brojanje plodnih dana, prekidanje\nsnošaja ili korišćenje kondoma, koji često pucaju.\n- prsnuće kondoma\n- greška u metodi prekinutog snošaja\n- zaboravljanje uzimanja klasičnih kontraceptivnih pilula\n- u slučaju neželjenog odnosa (silovanja)


Štiti li Srbija žrtve nasilja u porodici? - Fondacija 021 | neprofitna organizacija\nPočetna » Vesti » Štiti li Srbija žrtve nasilja u porodici?\nŠtiti li Srbija žrtve nasilja u porodici?\nNevladine organizacije, koje se bave borbom protiv nasilja u porodici, svojom reklamnom kampanjom „Pozdrav iz Srbije“ podsećaju državu na obaveze koje je preuzela ratifikovanjem Konvencije Saveta Evrope o sprečavanju i borbi protiv nasija u porodici.\nTakozvana Istanbulska konvencija, ratifikovana je 2013. godine, kada je donet iZakon o potvrđivanju konvencije. Na taj način država se obavezala da će donositi odluke u skladu sa njom, a koje se tiču prevencije i reagovanja u slučaju nasilja, zbrinjavanja žrtava, kao i kažnjavanja nasilnika. Dokument je od suštinskog značaja za žrtve nasilja, što je i jedan od razloga mimoilaženja između zakonodavstva države i nevladinih organizacija, koje tvrde da nakon ratifikovanja Konvencije nije puno toga urađeno, kao i da vlast nema sluha za njihove zahteve.\nKoordinatorka Centra za podršku ženama Biljana Stepanov za 021.rs kaže da iako je Srbija ratifikovala Konvenciju Saveta Evrope i obavezala se na preporuke iznete u dokumentu, ona ih ne poštuje. „Ukoliko se pogleda Zakon o potvrđivanju konvencije primetno je da nema članova zakona u kojima se određuje kazna za one državne organe koji ih ne primenjuju preporuke na koje se država obavezala“, poručuje Stepanov i dodaje da Srbija vrlo lako preuzima međunarodne obaveze, a potom ih ne primenjuje.\nSličnog stava je i koordinatorka SOS službe organizacije za podršku ženama „…Iz kruga – Vojvodina“ Ivana Nikolić koja smatra da Srbija nakon ratifikovanja Konvencije nije uradila ništa na usaglašavanju zakonodavstva i državne politike sa Konvencijom. „Do danas nije ništa urađeno na njenoj primeni. Obećano je uvođenje hitnih mera zaštite od nasilja u porodici i od proganjanja, strože kazne za nasilnike, kao i podrške SOS telefonima, a ništa od toga nije ispunjeno“, ističe Nikolić.\nSa druge strane iz Koordinacionog tela za rodnu ravnopravnost kažu da se ne može reći da u Srbiji nije ništa urađeno, ali priznaju određene probleme. „Postoje zakonski okviri, koji nisu toliko loši koliko se ne primenjuju. Takođe, postoje nadležne institucije koje se bave ovim pitanjem, uspostavlja se međunarodna saradnja, a trudimo se i da edukujemo profesionalce, kao i da standardizujemo SOS telefone i skloništa“, stoji u odgovoru Koordinacionog tela.\nU prilog tome da se na primenjivanju Konvencije nije radilo puno ide i podatak da tokom godinu dana sigurne kuće poseti hiljadu žena, dok samo 70 nasilnika bude iseljeno iz svojih domova.\nIvana Nikolić kaže da je koalicija ženskih nevladinih organizacija uputila Ministarstvu unutrašnjih poslova predlog za izricanje hitne mere zaštite, odnosno da nasilnik bude iseljen iz kuće ili stana, ali da odgovora još nema. „U Austriji policija može na licu mesta da odredi iseljenje nasilnika na 14 dana, koja se može produžiti na još dve nedelje, ukoliko se pokrene postupak. Na taj način država šalje jasnu poruku da država ne toleriše naselje, kod nas to ne postoji“, priča za 021.rs Nikolić.\nJedna od ovogodišnjih inicijativa ženskih organizacija bila je da se policiji da mogućnost da nasilnika udalji sa mesta stanovanja. Biljana Stepanov kaže da država nije prepoznala takav zahtev. „Država ne prepoznaje naš predlog kao dobar model, ona radi suprotno i ne izlazi nam u susret, nego daje odgovor da je bolje da se žena iseli, jer postoji sigurna kuća, dok se za muškarce ne zna gde bi išli“, poručuje koordinatorka Centra za podršku ženama.\nU Koordinacionom telu su svesni postojanja ovog problema. „Zakonski okviri za izricanje hitnih mera postoje, ali nadležne institucije često oklevaju da ih primene. Razlozi za to su verovatno brojni, od ličnih stereotipa i predrasuda, inertnosti, pa do nepoznavanja zakona“, rečeno je u Koordinacionom telu za rodnu ravnopravnost.\nMeđunarodni dan borbe protiv nasilja nad ženama, 25. novembar, obeležen je vešću o 33. žrtvi nasilja u porodici ove godine. Stopa ubistava žena je godinama unazad izuzetno visoka, između 30 i 40 ubistava godišnje.\nIvana Nikolić ističe da je polovina žena prijavljava nasilje, ali da se rizične situacije nisu prepoznavale. „Prijave nasilja se uglavnom svedu na usmenu opomenu nasilnika ili na pretnju i nasilniku i žrtvi da će biti novčano kažnjeni zbog uznemiravanja javnog reda i mira. Ovakva kaznena politika, gde se izriču usmene opomene, ohrabruje nasilnike, dok su žrtve i dalje izložene nasilju“, rekla je Nikolić za 021.rs.\nZahtevi nevladinih organizacija se odnose na usklađivanja zakona Srbije sa Konvencijom, ali takođe, one imaju i predloge za izmene određenih članova zakona. Autonomni ženski centar uputio je predloge na izmene određenih članova Krivičnog zakona. Kako saznajemo ništa od zakona nije promenjeno ili usklađeno od 2013. godine.


The Swerve  | FatHipster\nEvo jedne karakterne studije na koju bi bili ponosni i Ingmar Bergman i Lars fon Trir, jer The Swerve, prvenac autora Dina Kapsalisa (Dean Kapsalis) upravo levitira između narativne estetike ova dva emninenta evropska režisera.\nIako u narativnom kontekstu The Swerve eksponira tematiku Kasavetesovog A Woman Under the Influence ili recimo Alenovog Another Woman, Kapsalisov film ima i više nego dovoljno impaktne punokrvnosti da stoji rame uz rame sa pobrojanim naslovima, kao oda uznapredovaloj šizofreniji i potmule, nevidljive i nepredvidljive prirode ove pogane bolesti.\nThe Swerve počinje kao obična američka priča iz predgrađa, gde imamo klasičnu porodicu više srednje klase, gde otac i majka imaju pristojan posao za viši nivo obrazovanja koji poseduju, dok odgajaju dva prilično nedisciplinovana adolescenta, što je tako blizu realnosti, ali ta ista realnost im sprema surovo iznenađenje.\nStub porodice, ajka Holi, nastavnica književnosti u lokalnoj srednjoj školi, počinje da gubi kontrolu svojih postupaka, a triger za neobično čudno ponašanje javlja se u obliku opsesivne potrebe da se obračuna sa mišem koji se iznenada pojavio u spavaćoj sobi... ili nije, i možda je to već njena halucinacija.\nSve kasnije akcije i interakcije Holi sa suprugom, dominantnom majkom, slobodoumnom i strastvenom sestrom, pa i sa samim sinovima, ostaju u senci sumnji i subjektivnih osećanja da je svi tretiraju kao vreću za udaranje, a da je i sam muž vara na poslu, na kojem ostaje do kasno uveče.\nSve ove pretpostavke ostaju mahom nepotvrđene, jer bolest uma okupira misli i osećanja u toj meri da smrt miša kao zakletog neprijatelja, ostavlja teren da Holi krene putem nespretne samodestrukcije, koja će u uništenje povući kolaterarnu štetu.\nThe Swerve je izuzetno moćan autorski debi i brutalno veristički stejtment, koji najavljuće karijeru autora nespremnog na bolne kompromise, ali pripremljenog na gorka rešenja.


SRBIJA MEĐU 10 NAJVEĆIH IZVOZNIKA PŠENICE I KUKURUZA – ВОЈВОЂАНСКE\nLala 16/11/2018\tnajveći izvoznik pšenice i kukuruza\nSrbija je i dalje među deset najvećih izvoznika pšenice i kukuruza na svetu, pokazala je analiza Udruženja Žita Srbije, izrađena na osnovu podataka Odeljenja za poljoprivredu SAD za period 2014/15 – 2017/18. U izvozu kukuruza nalazi se na sedmom mestu, dok je u izvozu pšenice na desetom mestu.\nUdruženje Žita Srbije, uz podršku Organizacije UN za hranu i poljoprivredu (UN FAO) i EBRD-a, domaćin je okruglog stola “Bliži pogled na proizvodnju, potrošnju, skladišnu logistiku i rečnu infrastrukturu mikroregiona”, koji se održao prvog dana najvećeg svetskog foruma u oblasti proizvodnje i trgovine žitaricama i uljaricama “Global Grain” u Ženevi.\nPreko 1.100 učesnika, najvećih proizvođača, prerađivača, trgovaca i eksperata iz 65 zemalja celog sveta na “Global Grain” konferenciji od 13. do 15. novembra imaju priliku da čuju najnovije trendove i izazove u ovoj industriji, kao i da uspostave poslovnu saradnju sa drugim globalnim ključnim učesnicima u sektoru uljarica i žitarica.\nOkrugli sto sa fokusom na Srbiju je organizovan u okviru projekta “Razvoj kapaciteta agrobiznis udruženja na novim izvoznim tržištima”, koji u Srbiji sprovode UN FAO i EBRD.\nKlaudio Skaroza, ekspert sa dugogodišnjim iskustvom u velikim internacionalnim kompanijama u ovom sektoru, moderirao je diskusiju učesnika Okruglog stola: regionalnog agrobiznis direktora EBRD Vojteka Boniščuka, predsednika Upravnog odbora Žita Srbije Slavka Jovanovića, predstavnika kompanija članica Udruženja Žita Srbije – Agroglobe, Konzul, MK commerce, Granexport, DTL transport kao i Asocijacije izvoznika i kompanija koje se bave logistikom Švajcarske i zainteresovanih kupaca iz Velike Britanije, Saudijske Arabije i drugih.\n“Srbija je i dalje među deset najvećih izvoznika pšenice i kukuruza na svetu, pokazala je analiza Udruženja Žita Srbije, izrađena na osnovu podataka Odeljenja za poljoprivredu SAD za period 2014/15 – 2017/18. U izvozu kukuruza nalazi se na sedmom mestu, dok je u izvozu pšenice na desetom mestu. Naša zemlja je zadržala visoke prinose ovih kultura po hektaru, tako da je i dalje na visokom drugom mestu kada je u pitanju pšenica, odmah iza proseka Evropske unije i na petom mestu u prinosu kukuruza po hektaru. Za ekonomsku 2018/19 godinu očekuje se da će Srbija izvesti 2,7 miliona tona kukuruza, 1,7 milion tona pšenice, 300.000 tona soje, 137.000 tona suncokreta i 130.000 tona uljane repice.” rekao je na okruglom stolu Slavko Jovanović, predsednik Upravnog odbora Žita Srbije.\nPrema rečima Miloša Milovanovića, koordinatora FAO-EBRD projekata u Srbiji, u okviru projekta ‘Unapređenje izvoza žitarica i uljarica’ u saradnji sa Ministarstvom poljoprivrede Srbije i Udruženjem Žita Srbije izrađene su brojne sektorske analize, održani stručni skupovi, organizovana studijska putovanja i unapređena komunikacija između svih ključnih sektorskih aktera.\n”Kao jedan od najnovijih rezultata uspostavljenog javno – privatnog dijaloga u oblasti žitarica i uljarica, Srbija će ove jeseni biti sertifikovana za izvoz pšenice u Egipat. U okviru novog projekta, u planu je i organizovanje Nacionalne žitarske konferencije, kao i ‘Crop Tour’ za agrarne novinare pre žetve pšenice sledeće godine”, najavio je Milovanović\nPrevious Previous post: OBNOVA ZADRUGARSTVA: ITALIJANI PODSTIČU STOČARSTVO U SRBIJI\nNext Next post: GRADI SE DIGITALNA FARMA SVINJA U DOROSLOVU


eKapija | U PKS osnovana Grupacija ovlašćenih uvoznika vozila i delova\nIzvor: eKapija | Sreda, 23.11.2011.| 10:43\nU PKS osnovana Grupacija ovlašćenih uvoznika vozila i delova\nU Privrednoj komori Srbije (PKS) pri Udruženju za trgovinu konstitutisana je Grupacija ovlašćenih uvoznika vozila i delova Srbije. Za predsednika Grupacije izabran je Miloš Petrović, dok je njegov zamenik Dragan Radulović. Grupacija ima i predsedništvo od šest članova, objavljeno je na sajtu PKS.\nSekretar udruženja za trgovinu PKS, Gordana Hašimbegović, rekla je da je inicijativu za osnivanje ove grupacije pokrenulo 27 firmi koje se bave ovom delatnošću u Srbiji. Govoreći o radu komorskog sistema, ona je posebno podvukla da se kroz udruživanje lakše ostvaruje zajednički interes.\nOsnivanje Grupacije ovlašćenih uvoznika vozila i delova Srbije, pozdravio je i direktor Privredne komore Srbije Miloš Jelić, uz želje da se svi interesi ovih privrednika u delovanju kroz komorski sistem što pre i kvalitetno ostvare.\nNa sednici se razgovaralo o stanju u oblasti uvoza vozila i delova u Srbiju. Uvoznici su naglasili, da od delovanja kroz komorski sistem očekuju da brže dolaze do više informacija u ovoj oblasti, zatim da se njihov glas čuje prilikom kreiranja nacrta zakona koji se odnose na ovu delatnost i da uz pomoć PKS brže dolaze do nadležnih institucija, kada im je to potrebno.\nIznoseći probleme, privrednici su istakli da je potrebno da se donese odluka po kojoj će se taksa plaćati na osnovu zagađenja životne sredine, a ne kao što je do sada bilo na osnovu kubikaže automobila. Rečeno je da ima dosta problema, pre svega, u papirologiji kod uvoza automobila i delova. Najavljeno je i održavanje godišnje skupštine onih koji se bave ovim poslom. Članovi Grupacije su naglasili da od PKS, koja je njihov partner, očekuju da im ona pomogne u postizanju boljih rezultata u poslovanju.\nGrupacija ovlašćenih uvoznika vozila i delova Srbije\nuvoz delova za vozila\nuvoz auto delova\ntaksa za uvoz automobila


Finiš radova: U petak potpuna obustava saobraćaja između Novih Kozaraca i Ruskog Sela · gradski.online\nFiniš radova: U petak potpuna obustava saobraćaja između Novih Kozaraca i Ruskog Sela\nNOVI KOZARCI- Privodi se kraju rekonstrukcija dela puta koji spaja Nove Kozarce i Rusko Selo, odnosno ulice Bratstva i jedinstva. Kako saopštavaju iz JP “Kikinda”, u petak će saobraćaj na ovoj deonici potpuno biti obustavljen od 7 do 18 sati.\nU tom periodu, obaviće se postavljanje završnog sloja asfalta u punoj širini. Iz JP “Kikinda” apeluju na meštane koji žive u toj ulici da automobile ili poljoprivrednu mehanizaciju isparkiraju pre početka radova. Navode i da su nepovoljne vremenske prilike u vidu kiše onemogućile radnike da ovaj posao privedu kraju u četvrtak.\nDužina ove deonice iznosi 900 metara i to je najvažniji putni pravac za žitelje oba sela. Za poslednju fazu radova izdvojeno je nešto više od 15 miliona dinara. Vrednost čitave investicije, započete pre dve godine, iznosi oko 60 miliona dinara.\nPrethodnoGimnazijalci ponovo humani: Da napušteni ljubimci ne budu gladni i bolesni\nSledećeNepogrešivo levo krilo “Kikinde Grindex”: Ispunjavaju me očinstvo i rad sa mladim rukometašima


PočetnaPovratak na početnuPrevođenjeUsluge prevođenjaPismeni prevodiDokumentacijaUsmeni prevodiKonsekutivni i simultani prevodiSudski tumačPrevod sa overom sudskog tumačaAsistencijaAsistencija i organizacijaIzbor jezikaJezička pokrivenostEngleski EnglishRuskiРусскийNemačkiDeutschItalijanskiItalianFrancuskiFrançaisŠpanskiEspañolUkrajinskiУкраїнськийKazaškiKazaқ tіlі Poljski PolskiČeškiČeskýSlovačkiSlovenčinaRumunskiRomânPortugalskiPortuguêsSlovenačkiSlovenski ArapskiالعربيةKineski中国的BeloruskiБеларускіAlbanskiAlbanianMakedonskiMакедонскиMađarskiMagyarNorveškiNorskHolandskiNederlandsNaručivanjeProcena i porudžbineZahtev za ponuduBesplatna procenaPorudžbine24h dnevno, 7 dana u nedeljiSaradnjaDa li ste prevodilac?Pošaljite CVOutsourcing i posaoZa agencijeSpremini smo na saradnjuReferencePouzdanost i garancijaReferentna listaNaši zadovoljni klijentiPartnerski linkoviPrijatelji sajtaInfo Tel065.830.23.45 Call !\tPočetna O kompaniji\nO nama\tOd osnivanja 2008. godine u Beogradu sa velikim uspehom smo savladali mnoge izazove. Počeli smo kao specijalizovani prevodilački biro za ruski jezik sa godišnjim obimom prevođenja od preko 10.000 strana teksta i značajnim brojem sati konsekutivnog i simultanog usmenog prevođenja. U kratkom periodu, stekli smo poverenje više od 200 domaćih i inostranih naručilaca. U 2012 godini, kroz stratešku saradnju i kooperaciju, proširujemo delatnost prevodilačkih usluga na sve evropske jezike i većinu svetskih.\nMULTIPREVODI imaju misiju koja stavlja akcenat na timski rad, stručnost, znanje, iskustvo, inovativnost i kreativnost.


Oktobarski salon je reprezentativna međunarodna manifestacija iz oblasti vizuelnih umetnosti, čiji je osnivač i pokrovitelj Grad Beograd.\nPočeci Oktobarskog salona sežu do 1960. godine, kada je ustanovljen po ugledu na izložbe Pariskih salona, kao godišnja izložba najboljih dela u oblasti likovnih umetnosti na jugoslovenskoj sceni, a od 1967. i primenjenih umetnosti. Tokom svoje istorije Salon je menjao koncepciju i oblike organizovanja, a 2004. dobio je međunarodni karakter i postao jedna od značajnih referentnih tačaka za srpsku ali i regionalnu umetničku scenu. Cilj manifestacije je predstavljanje i afirmacija značajnih novih ostvarenja domaćih i inostranih autora iz oblasti vizuelnih umetnosti. Program Salona čine izložba, okrugli stolovi, radionice, predavanja, stručna vođenja, performansi, susreti u kojima učestvuju mnogobrojni domaći i strani umetnici, kustosi, kritičari, teoretičari i istoričari umetnosti i kulture, predstavnici medija, ljubitelji umetnosti.\nOdbor Oktobarskog salona, koji imenuje Grad Beograd, odlučuje o koncepciji manifestacije, umetničkom direktorku/kustosu kao i o članovima međunarodnog žirija za dodelu Nagrade Oktobarskog salona. Od 2007. godine, Kulturni centar Beograda dodeljuje posebnu nagradu u vidu izložbe u svojim galerijskim prostorima.\nkoordinatorka međunarodnih projekata i galerije Podroom


Ministar spoljnih poslova Ivica Dačić izjavio je da zapadne zemlje očekuju od Srbije da prizna nezavisnost Kosova, a to je ocijenio kao "bezobrazluk i poniženje".\n"Bombama su otcepili Kosovo od Srbije i sada nam govore da je to završena priča", kazao je Dačić u intervjuu za list Večernje Novosti.\nUpitan da li su centri moći u Londonu, Vašingtonu, Parizu i Berlinu pred predsjednika Srbije Aleksandra Vučića izašli sa ponudom da Srbija formalno ili neformalno prizna nezavisnost Kosova, a da je Zajednica srpskih opština najviše što može da dobije na južnoj pokrajini, Dačić je rekao da je "nekoliko puta govorio Vučiću da Zapad Srbiju svih ovih godina zamajava i da je naše priznanje nezavisnosti Kosova jedino što njih zanima".\n"Kako su se samo lepo setili, mi da priznamo Kosovo, a oni će nam velikodušno dati ZSO koju ne mogu da formiraju evo pet godina... Za pet godina se završio Drugi svetski rat, a oni nisu u stanju da nateraju Tačija i društvo da primene Briselski sporazum koji su potpisali", ocenio je Dačić.\nDačić je dodao da se do rješenja između Beograda i Prištine mora doći kompromisom, a ne "nametanjem stava da Srbija mora da prizna nezavisnost Kosova".\nViše iz kategorije: « U akciji srpske, američke i grčke policije zaplijenjena droga vrijedna milion evra MUP Srbije stopirao meč Srbije i tzv. Kosova »


Foto: Aleksandar Čavić/Arhiva | U BiH planirano zapošljavanje više od 40.000 građana\nDragan Sladojević 20.07.2021 09:00\nBANJALUKA, SARAJEVO - Zapošljavanje više od 40.000 ljudi sa evidencija zavoda i službi za zapošljavanje u BiH planirano je u ovoj godini.\n"Predviđeno je da se ovim programom obuhvati oko 130 osoba iz ciljnih grupa sa evidencije nezaposlenih, a planirano je izdvajanje od milion KM", piše u dokumentu.\n"Kako smo odgovorili svakom pitanju tokom pandemije, poput nabavke vakcina, tako su i ove stvari koji se odnose na otvaranje tolikog broja radnih mjesta u domenu naučne fantastike. Već smo naučili da sve što dolazi od nadležnih institucija treba tri do sedam puta dobro ispitati, da bismo se onda uvjerili da je to kreirano da bi se napravila lažna slika o nekakvom napretku", kaže za "Nezavisne novine" Selvedin Šatorović, predsjednik Saveza samostalnih sindikata BiH.\n"Iako bilježimo pozitivna kretanja kada je u pitanju privreda, teško možemo očekivati da će se baš toliki broj radnika zaposliti u toku ove godine", rekao je Blagojević za "Nezavisne novine".\n"Tržište rada u BiH se već dugo suočava sa velikim izazovima, zaposlenost je niska, a nezaposlenost je još veoma visoka. BiH je posljednjih godina bilježila pozitivne promjene na tržištu rada, što je dovelo do blagog oporavka ekonomije i smanjenja broja nezaposlenih, ali je primjetan i povećan odlazak radne snage u inostranstvo", ističe se u ovom dokumentu.\n"Uvođenje vanrednog stanja i stanja nepogode u martu 2020. godine usljed pandemije kovida-19 imalo je negativan uticaj na ekonomski učinak i uzrokovalo pad ekonomskih aktivnosti. Zabilježen je negativan trend kretanja na tržištu rada, tako da u 2020. godini bilježimo blagi pad zaposlenosti i rast broja nezaposlenih lica", naglašava se u Nacrtu plana o smjernicama politika tržišta rada i aktivnim mjerama zapošljavanja u BiH za 2021. godinu.\nBonitetno izvrsni u Banjaluci\nPovećana potražnja za nekretninama u Trebinju\nMinistarstvo: Reagovaćemo u slučaju ozbiljnijih poremećaja cijena u RS\n"Elektrokrajina" uspješno emitovala obveznice


Izvor: Dnevnik arhiva vesti 29.09.2016 - Naslovi.net\nNovi Pazar: Uhapšeno pet muškaraca zbog obljube\nPolicija u Novom Pazaru odredila je zadržavanje do 48 sati za pet muškaraca zbog sumnje da su izvršili krivično delo obljube nad nemoćnim licem. Devojka P. S. (27) je u sredu prijavila policiji da je prethodne noći silovana u jednoj kući u… »\nErdogan: Turska odlučna da iskoreni teroriste na granici\nANKARA: Turska je odlučna da iskoreni "koridor terorizma" na svojoj granici sa Sirijom, rekao je danas turski predsednik Tajip Redžep Erdogan podržavši ujedno. produženje vanrednog stanja u toj zemlji. Erdogan je rekao da svet počinje da uviđa da… »\nRadonjić: Jača ABA liga, ali verujem u odbranu titule\nTrener košarkaša Crvene zvezde Dejan Radonjić izjavio je danas da će nova sezona ABA lige biti dosta jača u odnosu na prošlu, jer više ekipa. pretenduje za vrh, ali da veruje da će crveno-beli doći do treće uzastopne titule u regionalnom… »\n29.09.2016 Dnevnik, kategorije


NSinfo: Od 1. jula biće prošireno pravo na porodiljsko\nOd 1. jula biće prošireno pravo na porodiljsko\nPreduzetnice, poljoprivrednice i žene angažovane van radnog odnosa ubuduće će imati pravo na naknadu zarade za vreme porodiljskog odsustva\ni odsustva sa rada radi nege deteta, a roditeljski dodatak za prvo dete biće povećan i to sa 39.000 dinara na 100.000 dinara.\nTo je utvrđeno Zakonom o finansijskoj podršci porodici sa decom, čija primena će početi od 1. jula ove godine.\nPravo na porodiljski dodatak, koje su do sada imale žene zaposlene na ugovoru o radu, biće prošireno i na žene koje samostalno obavljaju neku delatnost, kao i one angažovane na ugovor o delu ili na ugovor o privremeno povremenim poslovima.\nOsnovica za isplatu tog dodatka zavisiće od uplaćenih doprinosa na osnovu neke vrste prihoda koje su imale u poslednjih 18 meseci.\nPrecizirano je da se pravo na roditeljski dodatak ne može ostvariti ako majka ili članovi zajedničkog domaćinstva plaćaju porez na imovinu na poresku osnovicu veću od 30 miliona dinara, ako roditelji u momentu podnošenja zahteva žive u inostranstvu, kao i majka strani državljanin koja je isto ili slično pravo ostvarila u zemlji čiji je državljanin.\nJedna od novina je i paušal, u iznosu od 5.000 dinara, za svako rođeno dete, za nabavku bebi opreme, uveden umesto ranije mere povraćaja PDV na bebi opremu.\nNova rešenja, kažu nadležni, treba da smanje mogućnost zloupotreba koje su se dešavale.\nTako su zakonom, između ostalog, predviđene novčane kazne od 50.000 do 150.000 dinara za poslodavca ako izda neistinitu potvrdu o ostvarenim prihodima podnosiocima zahteva za korišćenje prava iz ovog zakona.\n... ap vojvodina, Novi Sad, posao, srbija, trudnoća


Kako se postaje najbolji strani student u Rusiji | NIS\nAndrija Avramović, jedan od 13 stipendista kompanije NIS koji su na Gubkinskom, poneo je tu titulu, u ogromnoj konkurenciji studenata iz celog sveta. Ni to što studira na ruskom nije predstavljalo prepreku, jer je i to savladao pre odlaska. On će, kako kaže, po završetku studija da se vrati u Srbiju i započne karijeru u kompaniji NIS.\nBiti najbolji strani student Ruske Federacije nije baš mala stvar, posebno ako studirate na čuvenom Gubkinskom univerzitetu u Moskvi. Andrija Avramović, jedan od 13 stipendista kompanije NIS koji su na Gubkinskom, poneo je tu titulu, u ogromnoj konkurenciji studenata iz celog sveta. Ni to što studira na ruskom nije predstavljalo prepreku, jer je i to savladao pre odlaska. On će, kako kaže, po završetku studija da se vrati u Srbiju i započne karijeru u kompaniji NIS, koja ga i stipendira. Andrija kaže da se 2014. godine javio na javni NIS-ov konkurs za stipendiranje najboljih učenika srednjih škola, za studiranje inženjerskih specijalnosti iz oblasti nafte i gasa u Ruskoj Federaciji na nekim od najperspektivnijih univerziteta u toj oblasti. Bilo je to slučajno, kada je ugledao plakat na školskoj oglasnoj tabli, i korak po korak, priključio se drugoj generaciji srpskih studenata u Rusiji pod okriljem programa “Energija znanja”. O tome koliko je važno što osim stipendije odmah po završetku studija dobija i posao u NIS-u, mladi student kaže:\n“Veoma je bitno za svakog studenta da tokom studija bude siguran da će ga njegov trud i rad na fakultetu na kraju odvesti nečemu konkretnom. Meni stipendija NIS-a daje siguran budući posao u nacionalnoj naftnoj kompaniji, u profesiji koju volim. Kompanija je svojim rešenjem da mi omogući studije naftnog inženjerstva u Rusiji dala meni veliku priliku za razvoj. Moja interesovanja za geologiju, prirodne i tehničke nauke spojila su se sa planovima NIS-a u okviru projekta ‘Energija znanja’ i mislim da je sve to zajedno predstavljalo odličnu šansu za sticanje kvalitetnog obrazovanja i dalji razvoj uspešne karijere. Finansijska podrška, koju NIS pruža svojim stipendistima, veoma mi je pomogla da se osamostalim i smanjim potraživanja od svojih roditelja. Program ‘Energija znanja’ pruža svojim stipendistima kontinuiranu podršku tokom studija, da uvek možemo da se obratimo predstavnicima programa za pomoć u različitim situacijama. Takođe, kao stipendistima NIS-a obezbeđena nam je stručna praksa u kompaniji i motivisani smo da učestvujemo na različitim konferencijama i skupovima.”\nŠta je to što si naučio na moskovskom univerzitetu a nije ti bilo dostupno kod nas? Koja je razlika u studijama i obrazovanju koje se dobija u Rusiji?\nGubkinski univerzitet mi je pružio dosta bolje obrazovanje iz specijalnih kurseva naftnog inženjerstva, koji proizilaze iz ruske industrijske prakse, što se na srpskim fakultetima retko može dobiti. To su inženjerske discipline orijentisane na praksu, i veoma su korisne za budući rad u struci. Generalno gledano, moj utisak je da je rusko obrazovanje, uprkos procesima tranzicije i primene bolonjskog sistema, sačuvalo svoj jak teorijski fundament i generalizaciju na početnim godinama studija, koje predstavljaju osnovu za postepenu užu specijalizaciju studenata na starijim godinama osnovnih i master studija. Ruski obrazovni sistem vidim kao piramidu u čijoj osnovi se nalaze fundamentalne nauke i discipline, na koje se nadograđuju opšti stručni kursevi u sredini, i na kraju specijalni kursevi na vrhu.\nVeoma je bitno za svakog studenta da tokom studija bude siguran da će ga njegov trud i rad na fakultetu na kraju odvesti nečemu konkretnom. Meni stipendija NIS-a daje siguran budući posao u nacionalnoj naftnoj kompaniji, u profesiji koju volim.\nZbog čega studenti Gubkina dolaze u Srbiju i šta planiraš da im pokažeš ovde?\nGubkinski studenti posećuju Srbiju i kompaniju NIS u okviru projekta Studentske sekcije SPE Gubkinskog univerziteta, u okviru kojeg je planirano upoznavanje sa naftnim i gasnim sektorom Srbije (konkretno, sa različitim sektorima kompanije NIS), obilazak Beograda, Novog Sada i turističke regije Zapadne Srbije. Veliku pomoć u realizaciji projekta pružili su predstavnici projekta “Energija znanja” Naftne industrije Srbije.\nKoliko je istraživački rad u Srbiji dostupan jednom studentu i na čemu radite trenutno?\nSvoj istraživački rad uglavnom obavljam na moskovskom fakultetu, a jedan od projekata je pod mentorstvom zaposlenih Naučno-tehnološkog centra NIS. Projekti na kojima trenutno radim i koji predstavljaju moju sferu interesa vezani su za različite metode povećavanja iskorišćenosti naftnih ležišta i vezu petrofizičkih osobina ležišta i parametara proizvodnje ugljovodonika.


Jagodina na letnjem remontu! - Sportske.net\nJagodina na letnjem remontu!\nFudbalski klub Jagodina najavio je velike promene u igračkom kadru tokom letnjeg prelaznog roka i nagovestio koje će pozicije biti prioritet kada je angažovanje pojačanja u pitanju.\nKrunić: "Sezona krize i apatije"Krunić: "Da pokažemo da vredimo sada kada je najteže"JSL - Poslednje kolo, ko će preživeti?JSL - Ko će u baraž sa Metalcem?JSL - Donji Srem ispao, Spartak pobedio Rad!\nNajveće razočaranje minule superligaške sezone svakako je fudbalski klub Jagodina koji je posle svega učinjenog od ulaska u elitno društvo morao da se bori za opstanak u ligi.\nOdmah nakon završetka takmičenja u sezoni 2014/2015 pod Đurđevim brdom je napravljen plan za remont ekipe koja će se ponovo okupiti 15. juna na početku priprema.\nJagodinu će kao slobodni igrači napustiti Danijel Mihajlović, Vladimir Ivić, Milan Đurić, Miloš Lepović, Aleksandar Živanović, Anđelko Đuričić, Nikola Popara, Aleksandar Varjačić i Samjuel Namani, dok će sa Nemanjom Arsenijevićem biti postignut sporazum o raskidu ugovora.\nU takvoj situaciji stručni štab će na početku priprema na raspolaganju imati igrače koji će ostati u klubu i one koji će biti prekomandovani u prvi tim iz omladinske škole.\nNa taj način biće izvršen potpuni remont ekipe a eventualna pojačanja biće angažovana do kraja avgusta i to na deficitarnim pozicijama štopera, levog beka, zadnjeg veznog i špica.\nPrvih sedam dana priprema fudbaleri Jagodine će odraditi u gradu na Belici a potom sledi selidba na neku od tri destinacije koje se nalaze u opticaju. Baza "Ćurana" u drugom delu priprema može da bude Austrija, Slovenija ili Zlatibor.


OBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 24.06.2022. godine (petak) izvršiti isplatu stipendija za studijsku 2021/2022. godinu – I rata u ukupnom izno...\t23.06.2022 13:53\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 17.06.2022. godine (petak) izvršiti isplatu sljedećeg oblika socijalnog davanja – civilne žrtve rata za mjesec...\t16.06.2022 14:20\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 14.06.2022. godine (utorak) izvršiti isplatu subvencioniranja troškova prijevoza djece, učenika i studenata za m...\t13.06.2022 13:40\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 10.06.2022. godine (petak) izvršiti isplatu poticaja za muzne krave u liniji i vanliniji otkupa mlijeka u sl...\t09.06.2022 11:50\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 03.06.2022. godine (petak) izvršiti isplatu poticaja za muzne krave u liniji i vanliniji otkupa mlijeka u sl...\t02.06.2022 14:46\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 02.06.2022. godine (četvrtak) izvršiti isplatu egzistencijalne naknade za boračku populaciju za mjesec MAJ 2022...\t01.06.2022 15:00\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 01.06.2022. godine (srijeda) izvršiti isplatu sljedećih oblika socijalnih davanja: stalna i privremena novč...\t31.05.2022 09:34\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 26.05.2022. godine (četvrtak) izvršiti isplatu poticaja za muzne krave u liniji i vanliniji otkupa mlijeka u s...\t25.05.2022 14:10\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 20.05.2022. godine (petak) izvršiti isplatu poticaja za muzne krave u liniji i vanliniji otkupa mlijeka u sl...\t19.05.2022 13:25\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 18.05.2022. godine (srijeda) izvršiti isplatu poticaja za muzne krave u liniji i vanliniji otkupa mlijeka u sl...\t17.05.2022 12:31\nOBAVJEŠTENJE\tObavještavamo zainteresovane korisnike da će Ministarstvo finansija Tuzlanskog kantona dana 13.05.2022. godine (petak) izvršiti isplatu sljedećeg oblika socijalnog davanja – civilne žrtve rata i to: 1. Fed...\t12.05.2022 13:48\nMinistar finansija Tuzlanskog kantona, Vedran Lakić sastao se u prostorijama Ujedinjenih nacija BiH (UN) u Sarajevu sa rezidentnom predstavnicom Razvojnog programa Ujedinjenih nacija (UNDP-a)u BiH Stelianom Nedera.\nTeme sastanka bili su aktuelni projekti na kojima sarađuju Vlada Tuzlanskog kantona i UNDP ....\nMinistar finansija Tuzlanskog kantona, Vedran Lakić sastao se 18.01.2022. u prostorijama Ujedinjenih nacija BiH (UN) u Sarajevu sa rezidentnom predstavnicom Razvojnog programa Ujedinjenih nacija (UNDP-a)u BiH Stelianom.\nJavni poziv za izražavanje interesa za pružanje usluga poslovne banke bez naknade\t21.12.2020 09:42\nINFORMACIJA O PREGOVARAČKOM POSTUPKU BEZ OBJAVLJIVANJA OBAVJEŠTENJA\t20.02.2020 09:38\nINFORMACIJA O PREGOVARAČKOM POSTUPKU BEZ OBJAVLJIVANJA OBAVJEŠTENJA\t20.11.2019 09:38\nINFORMACIJA O PREGOVARAČKOM POSTUPKU BEZ OBJAVLJIVANJA OBAVJEŠTENJA\t30.01.2015 09:28\nPravilnici ZAKONI - NACRTI ZAKONA BUDŽET TUZLANSKOG KANTONA IZVJEŠTAJI Javne nabavke Registar neplaćenih administrativnih i sudski taksi Registar budžetskih korisnika TK Dodjela sredstava iz tekuće rezerve Vlade TK Podaci o broju zaposlenih kod budžetkih korisnika\nBroj jedinstvenih posjeta: 3180\nUkupno pregleda: 23379


Grupa LEGENDE u Maloj dvorani Spensa @Dan zaljubljenih\nU četvrtak 14. februara sa početkom u 20:30 sati grupa koja svojom autentičnošću i posebnim stilom muzičkog izražavanja već mnogo godina privlači pažnju velikog broja obožavalaca I ostavlja upečatljiv trag na našoj muzičkoj sceni.\nGrupa LegendE osnovana je u Beogradu 1988.godine, kada i objavljuje svoj prvi album. Do danas grupa LegendE je održala preko hiljadu i petsto koncerata u širom sveta.\nNovosadski koncert će biti idelana prilika da publika uziva u melodijama od starogradskih pesama do etno popa : "Četrdesete", "Ej mladosti ", "Godinama", "Kako da te izbrišem", "Ne veruj", "Sećanje", "Ta oka dva", "Zaljubi se "...\n„Pesma je dragulj sa krune čovečije duše.” Zato „LegendE” pevaju. Ukoliko želite da sa našom pesmom lakše stignete do vere u osmeh, u ljubav, u život, družićemo se zajedno 14.02.2013. Novi Sad - Koncert grupe LegendE u sportsko poslovnom centru Vojvodine „Spens”, sa početkom u 20.30 časova.


Nekadašnji reprezentativac, član BASK-a, Grafičara, Rada, Crvene zvezde, Totenhema i Den Haga u četvrtak uveče preminuo je u 46. godini života.\nMladen Krstajić, selektor "orlova", kao i svi u nacionalnom timu, veoma je teško primio vest o Bunjevčeviću, stoga je zamolio prisutne novinare na aerodromu "Nikola Tesla" da imaju razumevanja.\n- Moram da vam saopštim da je Goran Bunjevčević večeras preminuo. Suvišno je da bilo šta kažemo (o Mundijalu) u ovom trenutku. Izjavljujem saučešće porodici - rekao je potpredsednik FSS Savo Milošević po povratku reprezentacije iz Rusije u Beograd.\nPodsetimo, Aleksandar Kolarov, kapiten reprezentacije Srbije je na Svetskom prvenstvu pogodak protiv Kostarike posvetio upravo Goranu Bunjevčeviću.


Predsednica opštine Violeta Simić posetila Šah klub "Bela Crkva" (VIDEO) - BC Info\nPredsednica opštine Violeta Simić posetila Šah klub „Bela Crkva“ (VIDEO)\n26. maja 2021. admin Bela Crkva, Sport 0\nOpština Bela Crkva može se ponositi šahovskom tradicijom i klubom koji već devet decenija okuplja belocrkvanske šahiste. Ove godine, po prvi put, titulu kadetskih šampiona Vojvodine poneli su Varvara Veljković i Miloš Obradović, članovi Šah kluba „Bela Crkva“.\nLokalna samouprava opštine Bela Crkva izdvojila je dodatna sredstva kako bi mladi šahisti imali što bolje uslove za treninge, kao i za odlazak na naredna takmičenja. Predsednica opštine Violeta Simić posetila je šah klub i tom prilikom odigrala partiju šaha sa Varvarom, a nakon dobijenog mata, rekla je – „Tako to rade šampioni“.\n„Naši Varvara i Miloš su uspeli ove godine da budu šampioni Vojvodine. Mi smo posebno ponosni na njih, tako da smo iz posebnog programa opredelii skromna sredstva kako bi poboljšali uslove njihovog rada. Sredstva će se usmeriti na kupovinu šahovskih garniture, digitalnog sata i za odlazak na turnire koji im predstoje“ – istakla je predsednica opštine Violeta Simić.\nŠah klub u Beloj Crkvi sledeće godine obeležava redak i jedinstveni jubilej na vojvođanskim prostorima – 90 godina postojanja i rada. Nekada su šahisti imali udela za prestiž i doprinosili su opštem ugledu opštine Bela Crkva. Mladi šahisti Varvara i Miloš nastavljaju da zlatnim slovima pišu istoriju šaha u Beloj Crkvi, a želja im je da u belocrkvansku opštinu stigne medalja i sa državnog šampionata.\nMaturanti zaplesali kadril u centru Bele Crkve (VIDEO)


Održan zajednički sastanak sektorskih odbora drvoprerađivačke i metalske industrije - Agencija za razvoj preduzeća Eda\nU okviru projekta KRIN – kreiranje regionalne inovacione mreže, održan je zajednički sastanak sektorskih odbora drvoprerađivačke i metalske industrije. Sastanku su prisustvovali predstavnici Ministarstva industrije, energetike i rudarstva Republike Srpske, Ministarstva nauke i tehnologije Republike Srpske, opštine Laktaši, Mašinskog fakulteta Univerziteta u Banjaluci, Privredne komore Republike Srpske, Drvo-klastera, Banja Luka kao i direktori preduzeća iz metalske i drvoprerađivačke industrije. Na sastanku su predstavljeni prijedlozi poboljšanja u strukturi i radu sektorskih odbora, projekat KRIN, kao i plana rada sektorskih odbora u okviru projekta. Diskutovano je o problemima radne snage sa kojima se preduzeća suočavaju, kao i načinima na koji se stanje u ovoj oblasti može unaprijediti. Takođe, diskutovano je i o mogućnostima i modalitetima boljeg povezivanja i saradnje kako između preduzeća, tako i između preduzeća i institucija podrške. Inicirane aktivnosti na unapređenju kapaciteta za inovacije će biti nastavljene u narednom periodu.


Oland: Ukinuti poreske rajeve u Evropi\nPredsednik Francuske Fransoa Oland uvodi novog tužioca za finansijski kriminal i traži od francuskih banaka da godišnje objavljuju spiskove svih svojih filijala u svetu, kao reakciju na skandal u kome je francuski ministar finansija bio primoran da podnese ostavku posle otkrića da je imao tajni račun u inostranstvu.\n"Poreski rajevi moraju biti ukinuti u Evropi i širom sveta jer to je uslov da se sačuvaju radna mesta", rekao je danas Oland u obraćanju novinarima posle sastanka vlade.\nOn je dodao da će se smatrati kao poreski raj svaka zemlja koja odbija da u potpunosti sarađuje sa Francuskom.\nOland takođe uvodi da članovi vlade moraju da objave podatke o svojoj imovini od ponedeljka, a to isto moraju da urade i poslanici i drugi lokalni izabrani zvaničnici.\nTrenutno samo predsednik Francuske mora javno da objavi svoju imovinu.\nOsvrćući se na priznanje njegovog bivšeg ministra za budžet Žeroma Kaizaka (Jerome Cahuzac), koji je imao račun u Švajcarskoj a zatim u Singapuru, francuski predsednik je rekao da je bio povređen i pogođen time što se desilo.


BEOGRAD - Poverenica za zaštitu ravnopravnosti Brankica Janković osudila je danas, kako kaže, brutalan napad na aktivistkinju LABRIS-a Dragoslavu Barzut i još tri devojke, zatraživši hitnu reakciju nadležnih kako bi se sprečili akti fizičkog nasilja koji su inspirisani homofobijom.\nKako je navedeno u saopštenju poverenice, Janković je istakla da očekuje da nadležni pronađu napadače i da ih adekvatno sankcionišu, jer se ne sme dozvoliti niti tolerisati da bilo ko fizički napada građane i građanke.\nPoverenica je ocenila da samo delotvorno postupanje nadležnih organa može poslati jasnu poruku napadačima, zagovaračima takvih napada i najširoj javnosti, da će se zločin iz mržnje, diskriminacija i nasilje nad ženama najoštrije kažnjavati.\nUpravo adekvatan odgovor sistema predstavlja najjasniju poruku, a ujedno i najefektniji način prevencije, smatra Janković.\n"Apsolutno je nedopustivo i za svaku osudu napadati žene, koje su sedele u kafiću, iz bilo kog razloga. Posebno zabrinjavaju podaci koje je naveo LABRIS o ovom napadu motivisanom mržnjom zbog ličnog svojstva, jer to predstavlja jedan od najgrubljih i po posledicama najpogubnijih oblika diskriminacije i čini da se sve LGBT osobe, ali i sve žene osećaju nesigurno i nebezbedno", rekla je Jaković.\nOna je istakla da u demokratskom društvu, kakvo Srbija nastoji da bude, nepovredivost fizičkog i psihičkog integriteta svih građanki i građana i zabrana diskriminacije moraju biti garantovani i delotvorni.\nDragoslava Barzut rekla je ranije danas na konferenciji da je bila žrtva napada u noći 26. i 27. septembra kada je nju i njene prijateljice nepoznati mladić napao u kafani "SFRJ".\nBazut je ispričala da je nepoznati mladić sa kačketom i kapuljačom dotrčao do njihovog stola i počeo da ih bije jednu po jednu, uzvikujući "lezbijke, lezbijke".\n« Gardijan: Srbija zatvara istorijski Tanjug Pak: Nadležni da reaguju na napade na predsednika »


Borba do poslednjeg atoma snage, Lajović nije izdržao protiv favorita! - Sportske.net\nBorba do poslednjeg atoma snage, Lajović nije izdržao protiv favorita!\nDušan Lajović nije uspeo da prođe u treće kolo Rolan Garosa.\nLajović: "Odigrao sam koliko je bilo potrebno, mogu protiv Zvereva!"Duci Lajović silovito krenuo na Rolan Garosu, ali sad ga čeka veoma teška prepreka!Lion - Duci nije uspeo, Tim prvi finalistaLion - Lajović stigao u polufinale, Tim se mučiLion - Lajović u četvrtfinalu\nAleksander Zverev je uspeo da zaustavi Dušana Lajovića.\nSrpski teniser je dokazao i danas da je u fantastičnoj formi, da može svima da parira na šljaci i da verovatno igra tenis svog života.\nIpak, stao je na put jednom od najperspektivnijih tenisera današnjice i momku koji je predodređen za svetskog broja 1 jednog dana, Aleksanderu Zverevu, koji je meč dobio sa 3:2 (2:6, 7:5, 4:6, 6:1 i 6:2).\nMeč je trajao 3 sata i 28 minuta.\nDušan je bio sjajan u prvom setu, uspeo je uz dva brejka i bez ijedne dozvoljene brejk lopte protivniku sve do poslednjeg gema da slavi sa 6:2, a odlično je počeo i drugi set kada je poveo sa 3:1.\nIpak, Zverev koristi brejk loptu u 6. gemu, bio je sve bolji na servis Lajovića, da bi u 12. gemu kada je Srbin servirao za ostanak u setu uspeo da stigne do izjednačenja.\nVeoma zanimljiv bio je treći set i pun uzbuđenja, Lajović je poveo sa 2:1 uz brejk, Zverev je vratio, a onda je do kraja seta srpski teniser uspeo da iskoristi jedinu brejk loptu i da dođe do velike prednosti protiv 3. nosioca turnira.\nOnda je usledila slabija igra našeg tenisera, izgledao je umornije, Zverev je to iskoristio i sa dva brejka u 4. i sa dva brejka na startu 5. seta uspeo je da slavi sa konačnih 3:2.


napisana 30-5-2007 u 06:33\nnapisana 30-5-2007 u 06:34\nnapisana 30-5-2007 u 07:47\nBas su sexy bili tako obuceni...hihihihihi\nnapisana 30-5-2007 u 18:28\nja ih obozavam.....evo trenutno njih slusam.....haha\nnapisana 24-6-2007 u 14:24\nJedan od buducih idola Marija Serifovic...pokazala je da ume da peva\nRođena je 14.11.1984.godine u Kragujevcu. U njenoj porodici muzika se profesionalno negovala generacijama. Marijina majka, Verica Šerifović, poznata je kao interpretator etno muzike, dok su baka i deka život posvetili starogradskoj pesmi.\nMarija je od ranog detinjstva sebe zamišljala isključivo na sceni. Iako je znala da će joj muzika biti jedina profesija u životu posvetila se opštem obrazovanju pa je pored muzičkih škola završila klasičnu gimnaziju a kasnije upisala i studije menadžmenta.\nNjen prvi javni nastup pred publikom bio je kada je imala svega 12 godina. Zapažena je bila ne samo po kvalitetnom glasu i interpretaciji već i po neobičnom izboru kompozicije za jednu devojčicu - odlučila se, na iznenađenje svih, da ne izvodi dečiju pesmu već interpretaciono zahtevnu “I will always love you” od Vitni Hjuston.\nZvanični početak Marijine muzičke karijere bio je 2003.godine kada je snimila svoj prvi solo album pod nazivom”Naj, najbolja”. Iste godine učestvovala je na “Budvanskom festivalu sa pesmom “Gorka čokolada” a na ovom značajnom letnjem takmičenju 2004. godine sa kompozicijiom ”Bol do ludila” osvaja prvo mesto. Kritičari su je tada već okarakterisali kao jedan od retkih talenata na našim prostorima a publika je prihvatila kao pevačicu koja svojim glasom izaziva posebne emocije.\nSledeće, 2005. godine pobeđuje na “Radijskom festivalu”sa pesmom "U nedelju “. Na ovoj manifestaciji dobila je praktično sve nagrade: stručnog žirija, za interpretaciju, nagradu novinara, nagradu kolega kao i specijalna priznanja zemalja regiona.\nPosle velikih uspeha, Marija je snimila svoj drugi CD pod nazivom “Bez ljubavi” a da je postala mlada srpska zvezda dokazao je njen prvi solistički koncert u “Centru Sava” koji je ocenjen kao izuzetan muzički događaj.\nNa festivalu “Beovizija 2007” - ovogodišnjem izboru za predstavnika Srbije na “Eurosongu”-Marija Šerifović pobedila je i u polufinalnoj i u finalnoj večeri.\nMarija je jedan od najboljih ženskih vokala na srpskoj muzičkoj sceni a njenu interpretaciju karakteriše snažna emocija, specifična boja i jačina glasa kojom osvaja ne samo pažnju već i srce slušalaca.\nMarija uvek naglašava da je muzika smisao njenog života i da ne postoji u čitavom svetu ništa što bi moglo da joj donese i zameni tu količinu ljubavi i sreće koju oseća svaki put kada izađe na scenu. To je sigurno ključ njenog uspeha.\nEvo i njenih pesama:\n* Naj, najbolja\n* Znaj da znam\n* Sad idi nek te đavo nosi\n* Ti mi se sviđaš\n* Ti i samo ti\n* Volim ga\n* Za sreću nam malo treba\n* Bez ljubavi\n* Povredi me\n* Jesen bez nas\n* Na tvojoj košulji\n* Pamti me po suzama\n* Nije mi prvi put\n* Bilo bi bolje\n* U nedelju (Serbian Radio Festival 2005)\n* Bol do ludila (Budvanski Festival 2004)\n* Gorka čokolada (Budvanski Festival 2003)\n* Bez tebe\n* Molitva (1. mesto na Beoviziji i Evroviziji 2007)


08:33 25 Oktobar 2020\nNemačka: Pre ili kasnije „Severni tok 2“ će biti izgrađen\nŠef diplomatije Nemačke Hajko Mas izjavio je da će pre ili kasnije gasovod „Severni tok 2“ biti u potpunosti izgrađen.\nŠefica Evropske komisije Ursula fon der Lajen smatra da je gasovod „Severni tok 2“ politički projekat.\nInicijativa danskih vlasti da sprovedu novu raspravu o izgradnji „Severnog toka 2“ posle situacije sa Aleksejem Navaljnim zbunjuje: Danska, pokušavajući ponovo da spreči izgradnju gasovoda, deluje kao lobista Sjedinjenih Američkih Država, izjavila je portparolka ruskog Ministarstva spoljnih poslova Marija Zaharova.\nNacrt američkog budžeta za odbranu koji sadrži proširene sankcije protiv gasovoda „Severni tok 2“, verovatno neće biti uskoro odobren, izjavio je član Odbora za oružane poslove Predstavničkog doma američkog Kongresa Mak Tornberi, prenosi „Ju-Es-En-Aj njuz“.\nNemačka: Razdvojiti incident sa Navaljnim od „Severnog toka 2“\nSlučaj Alekseja Navaljnog nije povezan sa izgradnjom gasovoda „Severni tok 2“, Berlin te slučajeve razmatra odvojeno, izjavila je zamenica portparola Vlade Nemačke Ulrike Demer na konferenciji za novinare u Berlinu.